Yanvar 10, 2021 - uzpress\nYanvar 10, 2021 Fevral 15, 2021\nПрезидентликка номзод Равшан Жэнбеков Озодлик билан суҳбатда 10-январь куни бўлиб ўтган президентлик сайловлари натижаларини ҳақиқий натижа сифатида қабул қилишини айтди. «Ҳозир энди барча натижалар қоғозга чиқмоқда. Эҳтимол, бироз фарқ бор. Бундан кейин биз қандай сиёсат юритсак ўша йўл билан давом эттираверамиз. » Қирғизистонда 10-январь куни бўлиб ўтган муддатидан аввалги президентлик сайловларининг дастлабки натижалари эълон қилинди. Марказий сайлов комиссиясининг веб-сайти овозларнинг…\nСиёсатПрезидентлик сайлови, Равшан ЖээнбековLeave a comment\nМилиция «Дўстлик» меҳмонхонасида спортчилар йиғилаётгани ҳақидаги хабарларни текширмоқда\nМилиция ишчи гуруҳи «Дўстлик» меҳмонхонасига бориб, одамлардан нима мақсадда келганини, бирор ишга алоқаси бор йўқлигини сўрамоқда. Бу ҳақда милиция бўлими бошлиғи Султан Макилов матбуот анжуманида айтиб ўтди. Унга кўра, «Дўстлик» меҳмонхонасида спорт билан шуғулланадиган йигитлар йиғилаётгани ҳақидаги маълумотлар текширилмоқда.\nПрезидент сайловида Садир Жапаров ғолиб чиқди. Дастлабки натижалар\nМарказий сайлов комиссиясининг дастлабки натижаларига кўра Садир Жапаров президентлик сайловида ғолиб чиқди. Бугунги кунда мамлакат бўйлаб 2474 та, чет элда 48 та сайлов участкалари очилган. 20.00 да уларнинг барчаси ёпилди. Ҳаммаси бўлиб 3,563,574 Қирғизистон фуқароси овоз бериш ҳуқуқига эга эди. Президентликка жами 17 номзод қатнашди.\nҚирғизистонда муддатидан олдинги президент сайловлари ва референдум якунланди\nБугун, 10-январь куни Қирғизистон Президентлика муддатидан олдин сайловини ва бошқарув шаклини (президентлик ёки парламентлик) аниқлаш учун референдум бўлиб ўтди. Сайлов участкалари соат 08:00 да очилиб, 20:00 да ёпилди. Хориждаги сайлов комиссиялари маҳаллий вақт билан ишлайди. Бу сафар Марказий сайлов комиссияси 17 номзодни рўйхатдан ўтказди. Мамлакатда 2474 сайлов участкаси очилиб, 3 миллион 563 минг 574 фуқаро сайловчиларнинг якуний рўйхатларига рўйхатдан…\nШайлдабекова: Бу сайлов номзодлар томонидан найрангсиз ўтказилмоқда\nУшбу сайловлар номзодлар томонидан ҳар қандай найрангсиз ўтказилмоқда. Бу ҳақда Марказий сайлов комиссияси раиси Нуржан Шайлдабекова матбуот анжуманида айтиб ўтди. Матбуот анжуманида журналистлар «Бу сафар қоидабузарликлар камроқ, бунинг сабаблари таҳлил қилинганми?» дея савол беришди. Шайлдабекованинг айтишича, бунга сайловлар адолатли ўтгани, номзодлар ифлос усуллардан фойдаланмаганлиги ва маъмурий ресурслардан фойдаланмаганлиги сабаб бўлганини айтди.\n18:00: Референдум ўтди\nМарказий сайлов комиссияси раиси Нуржан Шайлдабекова соат 18:00 га қадар сайловчилар сони тўғрисида маълумот берди. Шу соатгача референдумда сайловчиларнинг 33,08 фоизи ёки 1 178 656 фуқаро овоз берди. Бу сафар жами 3 563 574 сайловчи рўйхатга олинган. 18:00 да маълумот: – Бишкек шаҳрида 31,49% (131,035); – Ўш шаҳрида 37,49% (56,659); – Жалолобод вилоятида 33,6% (224,010); – Иссиқкўл вилоятида 39,09% (120,319);…\nСузоқда пул тарқатилгани ҳақида хабарлар бор, – деди МСК аъзоси\nСоат 17: 00гача Фавқулодда вазиятларда ҳаракатларни мувофиқлаштириш гуруҳига 32 та мурожаат келиб тушди. Бу ҳақда Марказий сайлов комиссияси аъзоси Тинчтик Шайназаров маълум қилди. «Аввалроқ, мен соат 15: 00гача овоз сотиб олиш ва маъмурий ресурслардан фойдаланиш бўйича шикоятлар бўлмаганлигини айтгандим. Соат 17:00 га қадар «Жалпы иш» жамоат жамғармасининг Сузоқ туманидаги №2057 -сайлов участкасида пул тарқатилганлиги тўғрисида маълумот олди. У ерда милициячилар…\nҲаво совуқлиги сабабли Ўш шаҳридаги № 5551 сайлов участкаси бошқа бинога кўчирилди\nЎш шаҳридаги 5551-сайлов участкаси хусусий стоматология клиникасига кўчирилди. Бу ҳақда сайлов участкаси раиси Асилбек Жўлдўшев маълум қилди. Унга кўра, сайлов кампанияси бошланганидан кейин ҳам сайлов қутилари ишламаган. Ярим соат ичида сайлов қутиси алмаштирилди ва сайлов давом эттирилди. Аввалроқ, совуқ ҳаво туфайли Ўш шаҳридаги 16 сайлов участкасида урна ишламай қолган эди. Бу ҳақда Ҳудудий сайлов комиссиясининг раиси Эрали Аринбоев маълум қилган.…\nЎзган туманида сайловчиларнинг 24 фоизи овоз беришди\nЎзган туманида соат 16:00 га қадар сайловчиларнинг 24% овоз берди. Бу ҳақда Ўзган ҳудудий сайлов комиссиясининг раиси Қалиибек Ақибаев маълум қилди. Унга кўра, сайловлар тинч ўтмоқда. Фақат баъзи сайлов участкаларида сайлов қутилари автоматик равишда бюллетенларни қабул қилмай яна қайта қабул қилмоқда. Бошқа хатолар йўқ. Баъзи сайлов участкаларидаги сайлов қутилари иситиш учун тўсиб қўйилган. Ўзган туманида жами 139 937 сайловчи…\nСоат 16: 00гача 947 минг 614 киши овоз берди. Бу ҳақда Марказий сайлов комиссияси раиси Нуржан Шайлдабекова матбуот анжуманида айтиб ўтди. “Соат 16: 00гача 947 минг 614 киши овоз берди. Бу умумий 3 миллион 563 минг 574 сайловчининг 26,59 фоизини ташкил этади. Давлат тизимига оид референдумда шунча одам овоз берди «, – деди Шайлдабекова.\nСайловнинг тўлиқ натижалари 20 кун ичида эълон қилинади\nСайловнинг тўлиқ натижалари 20 кун ичида эълон қилинади. Бу ҳақда Марказий сайлов комиссияси раиси Нуржан Шайлдабекова бугун матбуот анжуманида айтиб ўтди. Унга кўра овоз беришнинг дастлабки натижалари 11-январь куни эрталаб соат 6: 00гача тўлиқ келиб тушади. У 20 кунгача қўлда ҳисоблаб чиқилади, ундан сўнг тўлиқ натижа олинади. Бугун, соат 20: 00да Қирғизистондаги ва чет элдаги баъзи сайлов участкаларининг дастлабки…


Европа Иттифоқининг Ташқи сиёсат масалалари бўйича олий вакили Кэтрин Эштон, Озодликка берган интервьюсида, Украина Президенти Виктор Янукович ЕИ билан савдо алоқалари ва ҳамкорликка оид битимни “имзолаш ниятини” билдирди, дея таъкидлади. Януковичнинг ўтган ойда мазкур битимни имзолашдан бош тортгани Украинада давом этаётган оммавий норозиликларни келтириб чиқарган эди. Айни пайтда Киевда юзлаб намойишчи ҳукумат биноларини қамал қилишда давом этмоқда.\nЕвропа Иттифоқининг Ташқи сиёсат масалалари бўйича олий вакили Кэтрин Эштон президент Виктор Янукович у билан учрашув пайтида ЕИ билан савдо алоқалар ва ҳамкорликка оид битимни “имзолаш ниятида” эканини билдирганини гапириб берди.\nОзодлик мухбири билан пайшанба куни Брюсселда суҳбатлашган Эштон хоним сешанба ва чоршанба кунлари Киевда бўлиб, президент Янукович билан музокаралар ўтказган эди.\nУнинг айтишича, Янукович музокаралар пайтида кўтарган эҳтимолий иқтисодий муаммоларга доир ташвишларни ЕИ билан Ассоциацияга киришиш битимини имзолаш орқали мамлакатга янги инвестицияларни жалб қилиш воситасида ҳал қилиш мумкин бўлади.\n- Янукович Ассоциацияга киришиш битимини имзолаш ниятида эканини менга аниқ-тиниқ айтди. У шунингдек мамлакат қисқа муддатда юз тутуши мумкин бўлган иқтисодий муаммолар ҳақида ҳам гапирди. Менинг назаримда, реал бўлган бу муаммоларни нафақат Европа Иттифоқи институтлари тарафидан келадиган таянч балки унинг (яъни Януковчининг) жиддий режалари борлигини кўрсата олиши орқали ҳам ҳал қилиш мумкин бўлади. Ассоциацияга кириши битимини имзолаш эса у истаётган инветицияларнинг малакатга кириб келишига ҳам ҳисса қўшади,- деди Эштон.\nЯнукович ҳукуматининг ўтган ойда мазкур битимни имзолашдан бош тортгани Украинада давом этаётган оммавий норозиликларни келтириб чиқарган эди.\nПайшанба куни Украина Бош вазири ўринбосари Серҳий Арбузовнинг Брюсселда Европанинг Кенгайиш масалалари бўйича комиссари Штефан Фюле билан учрашиб, Ассоциацияга киришиш битимини муҳокама қилиши кутилмоқда.\nАйни пайтда, Украина мухолифати етакчилари Януковичнинг музокаралар столига ўтириш таклифини рад қилиб, ҳукумат истеъфосини талаб қилмоқда.\nЮзлаб намойишчилар Киевда бир нечта бинони, жумладан Киев шаҳар ҳокимиятини қамал қилишда давом этди. Чоршанба куни полиция Киев кўчаларини норозилардан тозалаш режаларидан воз кечди.\nЎтган тунда норозилар Мустақиллик майдонидаги позицияларини мустаҳкамлади. Улар елим қопларга қор солиб, баррикадаларни кўтарди.\nНамойишчилар Януковичнинг Европа билан битимни имзоламаслик қарорига Украинанинг Россия етакчилигидаги Божхона иттифоқига қўшилиши борасида Москва томонидан ўтказилган босим белгиси, деб қарамшмоқда.\nПайшанба куни Россия Президенти Владимир Путин Федерал мажлис олдида қилган йиллик мурожаатида Украинадаги бўҳронга ҳам тўхталиб, Божхона Иттифоқига қўшилиш ёки қўшилмаслик масаласини фақатгина Киевнинг ўзи ҳал қилиши керак, дея баён қилди.\nЯнукович чоршанба куни телевидение орқали қилган мурожаатида “миллий мулоқот” ўрнатишга чақирди.\n- Азиз ватандошлар, мен буни аввал ҳам кўп марта айтганман, олға юришнинг ягона йўли бирдамлик ва ўзаро бир-биримизни тушуниш йўлидир. Барча томонларнинг ҳаракатлари фақатгина қонун ва Укриана конституцияси доирасида амалга оширилмоғи лозим. Мен барча сиёсий кучлар вакиллари, вакил оталар, фуқаролик жамият вакилларини миллий мулоқотга чақираман. Мен шахсан ўзим бундай давра суҳбатида иштирок этишга тайёрман,- деди Янукович.\nЛекин мухолифат етакчилари дарҳол президентнинг бу таклифини рад қилиб, ҳукуматнинг истеъфога кетиши ва ҳибсга олинган барча намойишчиларнинг озод қилинишни талаб қилишда давом этмоқда.\nАҚШ давлат департаменти Украина ҳукумати намойишчиларга қарши куч қўллайдиган бўлса Киевга нисбатан санкциялар жорий этилиши эҳтимолдан соқит қилинмаслигини билдирди.\nАйни пайтда, Пентагоннинг маълум қилишича, чоршанба куни Украина Мудофаа вазири Павло Лебедев АҚШлик ҳамкасби Чек Ҳейгл билан телефон суҳбатида Украина қуролли кучлари намойишчиларга қарши ишлатилмасилигини ваъда қилган.


Бундан ташқари, Ўзбекистондаги 30дан ортиқ давлат ва хусусий нашриёт ҳамда китоб савдо ташкилотлари ҳам маҳсулотларини намойиш этадилар. Хусусан, фазилатли шайх Муҳаммад Содиқ Муҳаммад Юсуф ҳазратлари асос солган «Hilislom.uzol» нашриёт-матбааси ҳам ушбу кўргазмада иштирок этмоқда. Кўргазма доирасида қизиқарли китоблар тақдимотлари, мушоиралар, интелектуал ўйинлар, адиблар билан ижодий учрашувлар, адабий викториналар, давра суҳбатлари ҳамда маҳорат дарслари ташкил этиш режалаштирилган. Халқаро китоб кўргазма-ярмаркаси «Ўзэкспомарказ» (Атриум)да бўлиб ўтмоқда. Кириш — бепул.


Qalampir.uz | Мактабда отишма содир бўлди\nМактабда отишма содир бўлди\nОлам\t06 Июнь 14:01 3650\nОтишма мактабда ўқувчилар ўқиётган вақтда содир бўлган.\nЯнги Зеландия шимолидаги Ваикато қишлоғидаги мактабда пайшанба куни отишма содир бўлган. Натижада бир киши ҳалок бўлган, 3 киши оғир яраланган. Бу ҳақда маҳаллий полиция вакиллари хабар берган.\nМаълум бўлишича, пайшанба куни маҳаллий полицияга Ваикатодаги қишлоқ мактабида отишма содир бўлгани ҳақида хабар келиб тушган. Полиция вакиллари воқеа жойига етиб борганида 4 нафар яраланган кишига дуч келишган.\nУлардан бири воқеа жойида вафот этган, 3 нафари яқин ҳудуддаги касалхонага жўнатилган. Маҳаллий полиция детектив-инспектори Грэм Питеклининг сўзларига кўра, ҳозирда отишма содир этган киши маълум эмас ва қидирув олиб борилмоқда.\nThe New Zealand Herald нашрининг хабарига кўра, отишма содир бўлган мактаб вақинчалик ёпилган.


20 ноябрь, 2020, 21:07\nТеглар:Шота Арвеладзе | Пахтакор | Қўқон-1912 | Суперлига\n"Пахтакор" бош мураббийи Шота Арвеладзе "Қўқон-1912"га қарши ўйиндан сўнг ўтказилган матбуот анжуманида қуйидаги фикрларни билдириб ўтди:\n- Чемпионликка эришган кечамизда бутун йилни эслаб ўтаман. Илк беллашувни ҳали Суперлига старт олмаган 10 февралда Чемпионлар Лигасида ўтказгандик. Ўшанда йилнинг бундай кўриниш олишини ҳеч ким билмасди. Бутун дунё муаммога рўпара бўлди. Фикримча, "Пахтакор" тарихида чемпионлик қўлга киритилган энг қийин йил айнан шу йил бўлди. Одамлар кўплаб воқеаларни бошдан ўтказди. Биз мавсумни якунига етказаётганимиз учун барчага раҳмат айтаман. Ўзбекистон ва шаҳримизда истиқомат қилаётган, меҳнат қилаётган ҳар бир инсонга раҳмат. Қолаверса, қийин шароитда ўйинларни ташкил қилган ЎФА ва ПФЛга, бизга ҳар бир вазиятда ёрдам берган, муаммоларни ҳал қилган клуб раҳбарияти, ҳар бир жабҳада меҳнатини аямаган клубдаги ҳар бир ходимни тик турган ҳолда олқишлайман. Ишқибозларни алоҳида ёдга олиб ўтаман. Барча олқишларга муносиб. Клубдаги кўплаб ходимларнинг ўзи ёки оиласида кимдир касал бўлди, яқинларини йўқотганлар бор. Шундай қийин ҳолатда барча ўз вазифасини имкони борича адо этишга уринди. Ҳаммадан миннатдорман. Қийин пайт бўлса-да, деярли 4 тур олдин чемпион бўлдик, Чемпионлар Лигасида нафақат клуб, балки мамлакат обрўсини муносиб ҳимоя қилишга интилдик.\nМавсум мобайнида қийин ўйинлар ўтказдик. Энг қийинини танлай олмайман, лекин АГМК, "Сўғдиёна", "Бунёдкор" билан ўйинлар мураккаб кечди. Ҳар бир баҳснинг ўзида турлича қийинчиликлар учради. Чемпионат якунлангач, ўйлаб кўриб жавоб берса бўлади. Йигитлар куни кеча терма жамоа йиғинидан қайтишгани ва таркибдаги йўқотишлар сабабли бугун энг яхши ҳолатда эмасдик. Лекин ҳали олдимизда чемпионатда уч ўйин ва Кубок беллашувлари турибди. Биз меҳнат қилишда, хатолардан хулоса чиқариш ва ғалаба учун курашишда давом этамиз.


Япония клуби Самарқандда, эртага ўртоқлик учрашуви / CHAMPIONAT.asia\nЯпония клуби Самарқандда, эртага ўртоқлик учрашуви\n02 апр 2019 19:56\nХабарингиз бор, февраль ойида Самарқандга Япониянинг «Ideabox» компанияси директори Томохито Хирасава бошчилигидаги делегация ташриф буюрганди.\nТашриф дастури доирасида Самарқанд вилоят ҳокимлигининг туризмни ривожлантириш департаментида музокара олиб борилди. Музокарада вилоят туризмни ривожлантириш департаменти ҳамда вилоят жисмоний тарбия ва спорт бошқармаси вакиллари иштирок этиб, Япониянинг Яманаси префектураси Кофу шаҳрининг “Ванфоре Кофу” ва Самарқанднинг “Динамо” клуби ўсмирлар футбол жамоалари ўртасида ўртоқлик учрашувини ўтказиш масалалари муҳокама этилганди.\nУшбу келишувга мувофиқ, 3 апрель чоршанба куни “Динамо” марказий ўйингоҳида Самарқанднинг “Динамо” ва Япониянинг “Ванфоре Кофу” жамоалари ўртасидаги ўртоқлик учрашуви ўтказилади. Ўйин соат 11:00да бошланиши режалаштирилган. Япония клуби бугун Самарқандга етиб келган. Ўйинга ташкилий жиҳатдан ҳам юқори даражада тайёргарлик кўрилмоқда. Барча мухлисларни “Динамо” стадионига таклиф этамиз! Ўсмирлар жамоалари ўртасидаги ўйинга кириш бепул.\n3 апрель (чоршанба)\n«ДИНАМО» (U-16) – «ВАНФОРЕ КОФУ» (U-16) (Япония)\nCамарқанд, “Динамо” стадиони.\nУчрашув бошланиш вақти: 11:00.\nАлександр Соболевнинг бўлажак жамоаси маълум 25


ОАВ: Россия ва Хитой амалда ҳарбий альянс шакллантирмоқда\n07:06 / 08.05.2015 3523\nХХР раиси Си Цзиньпиннинг Москвага ташрифи чоғида икки давлат ҳарбий соҳадаги алоқаларни янада мустаҳкамлаб, ҳарбий альянс шакллантириш учун стратегик ҳамкорликни кенгайтиради.\nSouth China Morning Post газетасида ёзилишича, ушбу альянс АҚШ ва Япония иттифоқининг мустаҳкамланиши билан боғлиқ равишда шаклланиб бормоқда.\nМосквада бўлиб ўтадиган учрашувлар чоғида Хитойга табиий газ етказиб бериш, “Ягона камар, ягона йўл” ташаббусини амалга ошириш сингари масалаларда музокаралар олиб борилади. Шунингдек, ХХР раҳбари ғалабанинг 70 йиллигига бағишланган парадда иштирок этади.\nЎтган ҳафта Хитой Мудофаа вазирлиги икки давлатнинг қуролли кучлари Ўрта Ер денгизида ҳарбий денгиз машғулотларини ўтказишини маълум қилди. Мутахассисларнинг фикрича, бу Хитой ва Россия ўртасида ҳарбий альянс шаклланиб бораётганини яна бир бор тасдиқлайди.


00:00 / 06.12.2009 | eski savollar | 1911\nАССАЛОМУ АЛАЙКУМ ВА РОҲМАТУЛЛОҲИ ВА БАРОКАТУҲУ!Муҳтарам устоз! Сизга айрим саволларим бор эди. Ижозатингиз билан уларни ҳавола қиламан.1. «Эхтиёти пешин хеч бир холда укилмайди» ("Фатовои Татархония"). Эхтиёти пешин укиш мусулмонлар ибодатида шак-шубха тугдириш учун муътазилийлар томонидан чикарилган бир найрангдир. Жума намозининг фарз булиши оят, хадис, сахобалар, тобеъинлар ва мужтахидларнинг ижмоъси билан собит булган ва киёматгача амалдадир ("Фатавои Жунг"). Устоз мазкур фатволар хозирги кунда хам амал килинадими? Ёки булмасам бошка китобларда эхтиёти пешин укиш ёки укимаслик тугрисида бундан бошка фатволар хам берилганми? Бизда хозирда айримлар жума намози укишга шартлари мукаммал булган масжидда хам эхтиёти пешин укишади. Мен сураганим шахар жомеъсида укиб туриб хам эхтиёти пешин укиш жоизми ёки жоиз эмаслигида. Жуманинг шартлари мукаммал булиши учун рухсат берган волий ёки хокимнинг узи хам намозхон, шариат чегарасида турадиган булиши керакми? Айримлар шунака дейишмокда. Шунинг учун хозирги масжидларда укилаётган жумаларнинг шартлари мукаммал эмас, дейишмокда. Мазкур масала ихтилофли булганлиги учун куп тушунмовчиликларга сабаб хам булмокда. «Кимни устози укисин деган булса укисин, укимасин деган булса укимасин» деган сизнинг фатвойингизни курдим. - Устоз агар иложи булса уша устози «укисин» деганларнинг далилларини билмокчи эдим. Кайси хадис ёки булмасам кайси фикхий манба асосида бундай фатво чикаришган. Укийдиганларни узларидан сурасам, «бизга укигин дейишган»дан бошкасига утишолмайди. Узим хали хеч кимдан коникарли жавоб ололмадим. Илтимос мана шу масалада батафсилрок тухталиб, жавоб берсангиз. 2. «Имом Муҳаммад (р.а.) сиррий намозларда муқтадий ҳам сураи фотиҳани қироат қилишини истеҳсон санаган эканлар. Бу масъала Имом Аъзам (р.а.)дан ҳам бир марта ривоят қилинган экан. Ушбу қавлни машойихларимиз мухтор қавл деб олишган. Ҳатто аҳли илм ва закий намозхонларнинг имом қироати орасидаги сукутлар асносида сураи фотиҳани бўлиб-бўлиб ўқиб олишлари яхшироқ эканлиги ҳам фиқҳий асарларимизда кўрсатилган. Ушбу масъала “Эъло ус-сунан”да ҳам ифодаланган. Лекин муқтадийнинг ўқиши имомнинг ўқишига аралашиб кетмаслиги, унга асло халақит қилмаслиги, муқтадий қироати ҳам тажвид қоидалари асосида бўлиши, қироат маъноси бузиладиган даражада бўлмаслиги шарт қилинади. Демак, бу имом орқасида қироат қилиш мазҳабимизда хос одамларга тавсия этилади холос. Бошқалар мазҳабимизнинг зоҳир масъаласига биноан, фиқҳий матн китоблари кўрсатмасига амал қилган ҳолда барча намозларда имом орқасида жим туриши талаб этилади. Акс ҳолда макруҳи таҳримий ишни қилиб қўйиш мумкин.» (фиқҳ.уз веб сахифасидан олинган). А) Устоз мазкур фатвога амал килиб, ахли илм ва намоз рукнларидан яхши хабардор булган, илмда бир макомга етишган мусулмон имом оркасида туриб, сиррий намозларда «Фотиха»ни кироат килса буладими? Б) «Ҳатто аҳли илм ва закий намозхонларнинг имом қироати орасидаги сукутлар асносида сураи фотиҳани бўлиб-бўлиб ўқиб олишлари яхшироқ эканлиги…» деган жойини шархлаб берсангиз. Хозирда купчилик имомлар оятлар орасида вакф килишмайди. Айникса «Фотиха» сурасида оятларни бир-бирига кушиб кироат килиш урф булган. Шунака шароитда муктадий кай тарзда «Фотиха» укийди? 3. Айрим фатволарда имом «Самиъаллоху лиман хамидах»ни жахрий айтиб, «Роббана ва лакал хамд»ни ичида айтади, дейилган. Мазкур фатвога амал килса буладими? 4. - Ибн Масъуд (р.а)дан ривоят килинади: Набий (с.а.в) айтдилар: “Бирортангиз рукуъга борганда, рукуъда уч марта “Субҳаана Роббийал ъазийм” деса рукуъси тўлиқ бўлади, бу энг камидир. Ва саждага борганда саждада уч марта “Субҳаана Роббийал аълаа” деса, саждаси тўлиқ бўлади, бу энг камидир.” Ибнул-Муборакдан бундай деб айтгани ривоят қилинади; «Имом беш марта тасбиҳ айтмоғини мен мустаҳаб кўраман. Токи орқасида унга эргашганлар уч марта тасбиҳ айтишга улгурсинлар». “Сунани Термизий” 193-боб.- Иқтидо қилган одам «Аттаҳийёт»дан кейинги салавот ёки дуони ўқиб бўлмасдан туриб имом салом бериб юборса, у ҳам салом бериб намоздан чиқаверади. Рукуъ ва саждадаги тасбеҳларни уч марта айтмай туриб имом бошини кўтарса, муқтадий ҳам унга тобе бўлиб бошини кўтараверади. «Оламгирия», «Қозихон» (“Минг бир фатво” Абдулазиз Мансур)Устоз юқоридаги ҳадисда рукуъ ва сажда тасбеҳлари 3 марта айтиш билан батамом бўлиши айтилган. Лекин айрим ҳоллар бўладики, имомни орқасидагилар 3 марта айтишга улгурмайди. А) Шунақа вақтда «Оламгирия», «Қозихон» фатво китобларидаги фатвога амал қилиб, 3 мартага улгурмаса ҳам имомга эргашиб, бошини кўтараверадими? Бунда муқтадийнинг тасбеҳи батамом бўлмай қолади. Намози ноқисликка учраб қолмайдими? Б) Ёки бўлмасам имомдан сал орқада қолиб кетса зарари йўқми? Имомга кеч қолиб эргашишнинг ҳам муддати борми? 5. “Жомеъ ул мутун” китобида витр намози учун ният қилиш тўғрисида мазмунан қуйидагилар айтилган: “Витр намозига ният қилаётганда витри-вожиб деб ният қилинмайди. Чунки бунинг вожиблигида ихтилоф бор” (яъни фарз, суннат бўлиши ҳам мумкин деган фикрлар кўп, Шофеъийнинг наздларида витр намози суннат). - Намозхон қалбида қайси намозни ўқиётганлигини билиши лозим. Мазкур масалада ҳал қилувчи ҳукм чиқарилганми яъни вожиблиги ҳақида? Абу Ханифа (р.а) ҳам 3 хил фикр айтган эканлар: фарз, вожиб, суннат. У зотнинг фатволари қай бирига берилган? ЭЪТИБОР ВА ЖАВОБЛАРИНГИЗ УЧУН ТАШАККУР!\n1. ”Ҳошияту Раддул Муҳтор” китобининг иккинчи жузи, 157 бетида қуйидагилар ёзилган:ونقل المقدسي عن المحيط: كل موضع وقع الشك في كونه مصرا ينبغي لهم أن يصلوا بعد الجمعة أربعا بنية الظهر احتياطا، حتى لو أنه لو لم تقع الجمعة موقعها يخرجون عن عهدة فرض الوقت بأداء الظهر، ومثله في الكافي.وف القنية: لما ابتلى أهل مرو بإقامة الجمعتين فيها مع اختلاف العلماء في جوازهما أمر أئمتهم بالاربع بعدها حتما احتياطا اه.ونقله كثير من شراح الهداية وغيرها وتداولوه.وفي الظهيرية: وأكثر مشايخ بخارى عليه ليخرج عن العهدة بيقين.“Ва Мақдисий “Муҳийт”дан нақл қилади: “Миср – шаҳар эканида шак воқеъ бўлган ҳар бир ерда уларга жумъадан кейин эҳтиёти Пешин нияти ила тўрт ракъат намоз ўқиш лозим бўлади. Ҳаттоки, агар жумъа ўз ўрнига тушмай қолса, Пешинни адо қилиш ила вақтли фарзнинг уддасидан чиқишлари учун. Шунга ўхша “Кофий”да ҳам келган.Ва “Қуня”да келади: “Марв аҳли уламолар жоизлигида ихтилоф қилишларига қарамай унда иккита жумъа ўқишга мубтало бўлганларида имомлари ундан сўнг албатта эҳтиёт учун тўрт ракъат намоз ўқишга амр қилдилар. Буни “Ҳидоя”нинг ва бошқаларнинг кўплаб шарҳчилари нақл қилганлар.“Зоҳирия”да: “Бухоро машойихларининг аксари уҳдадан яқийн ила чиқиш учун шу гапни олганлар”, дейилган.2. Бу саволни ушбу гапларни қаердан олган бўлсангиз, ўша ердан сўраганингиз афзал.3. Муқтадий доимо имомдан кейин бўлади.Бир салом билан уч ракъатли Витр ўқиш вожибдир. «Витр» сўзи бизнинг тилимизда тоқ маъносини билдиради. Ўрганаётган жумламизда «бир салом билан» деган иборанинг келишига Шофеъий мазҳабида уч ракъатли Витрни икки салом билан ўқилади деган гап сабаб бўлган. Уларда олдин икки ракъат ўқиб салом берилади. Кейин алоҳида бир ракъат ва унда қунут дуоси ўқилиб яна салом берилади.Бизнинг мазҳабимизда уч ракъатда бир салом бериш тури қабул қилинган. Шунингдек, бизда Витр намози вожибдир.Ҳанафий уламолар Витр намозини вожиб, деганларида ўз хаёлларидан чиқариб айтмаганлар. Улар бу гапни Пайғамбаримиз соллаллоҳу алайҳи васалламнинг суннатларига суяниб айтганлар.Али розияллоҳу анҳудан ривоят қилинади:«Пайғамбар соллаллоҳу алайҳи васаллам: «Эй, аҳли Қуръон, Витр намози ўқинг. Аллоҳ тоқдир, тоқни яхши кўрур», дедилар». «Сунан» эгалари ривоят қилган.Хорижа ибн Ҳузофа розияллоҳу анҳудан ривоят қилинади:«Пайғамбар соллаллоҳу алайҳи васаллам бизнинг олдимизга чиқдилар ва:«Албатта, Аллоҳ таоло сизларга бир намозни зиёда қилди. У сизлар учун қизғиш туялардан ҳам яхшидир. У ҳам бўлса, Витрдир. У зот сизларга уни Хуфтондан то тонг отгунча қилди», дедилар».Абу Довуд, Термизий ва ал-Ҳоким ривоят қилди.Ибн Умар розияллоҳу анҳудан ривоят қилинади:«Пайғамбар соллаллоҳу алайҳи васаллам:«Кечасидаги охирги намозингизни Витр қилинглар», дедилар».Тўртовлари ривят қилган.Саккизта саҳобийдан, шу жумладан, Абдуллоҳ ибн Аббос розияллоҳу анҳудан ривоят қилинган ҳадисда Пайғамбар соллаллоҳу алайҳи васаллам: «Албатта, Аллоҳ сизларга бир намозни зиёда қилди. У-Витрдир», деганлар. Яъни, беш вақт фарз намозлар устига бир намозни зиёда қилди, деганлари.Имом Абу Довуд, Насаий, Ибн Можа, Аҳмад ибн Ҳанбал, Ибн Ҳиббон ва Имом ал-Ҳокимлар Абу Айюб ал-Ансорий розияллоҳу анҳу ривоят қилган ҳадисда Пайғамбаримиз соллаллоҳу алайҳи васаллам: «Витр ҳар бир мусулмонга ҳаққу вожибдир», деганлар.Кўриниб турибдики, Витр намози суннат намози савиясидан юқори. Агар шундоқ бўлмаса ушбу ҳадислар айтилмас эди. Шу билан бирга, бу ҳадисларнинг далиллик кучи фарз намозларига далил бўлган оят ва ҳадислар далиллик кучи даражасида эмас. Шунинг учун, Ҳанафий уламолар Витр намозини вожиб, деб фарз намозидан кейинги, суннат намозидан олдинги ўрнига қўйганлар. Энг кучли далилларидан бири бу намозни Пайғамбаримиз соллаллоҳу алайҳи васаллам ҳеч тарк қилмаганларидир. Бу эса, бу намоз оддий суннат намози эмаслигини яққол кўрсатади.


Uzbekistan Airports компанияси Аstra DCS рўйхатдан ўтказиш тизимини жорий этмоқда - Anhor\nAnhor Все посты Uzbekistan Airports компанияси Аstra DCS рўйхатдан ўтказиш тизимини жорий этмоқда\nUzbekistan Airports компанияси Аstra DCS рўйхатдан ўтказиш тизимини жорий этмоқда\nUzbekistan Airports компанияси Аstra DCS йўловчи ва багажни рўйхатдан ўтказиш тизимини босқичма-босқич жорий қилишни бошлади. “Наманган” халқаро аэропорти “Уральские авиалинии” авиакомпаниясининг Наманган-Москва йўналиши бўйича қатновга ушбу янги тизим бўйича хизмат кўрсатди. Бортида 222 та йўловчи бўлган самолёт бугун маҳаллий вақт билан 06:25 да ҳавога кўтарилди. Янги рўйхатга олиш тизими бўйича иккинчи қатнов ҳам 12 январь куни соат 03:00да Наманган аэропортидан Екатеринбургга амалга оширилади, дея хабар беради компания.\n«Илгари барча аэропортлар миллий авиакомпаниянинг битта рўйхатдан ўтиш тизимидан фойдаланарди. Кейинчалик аэропортлар учун ўзларининг рўйхатга олиш тизимига эга бўлиш эҳтиёжи туғилди. Uzbekistan Airports Sirena Travel компаниясининг Аstra DCS тизимини танлади. Ўзбекистоннинг барча 11 та халқаро аэропортида, ўзининг рўйхатга олиш тизимига эга бўлмаган барча авиакомпаниялар учун ҳам, ушбу тизимга ўтиш босқичма-босқич отилади. ASTRA DCS тизими график интерфейсга эга бўлиб, йўловчилар ва юкларни тез ва қулай тарзда рўйхатдан ўтказиш имконини беради», – дея қайд этади “Uzbekistan Airports” АЖ Бошқаруви раисининг биринчи ўринбосари Жавлон Умархўжаев.\nКомпаниянинг қайд этишича, ушбу етказиб берувчи очиқ танлов процедураларини ўтказиш натижалари бўйича танланган.\n«Sirena Travel компаниясининг Аstra DCS — йўловчилар ва багажни рўйхатдан ўтказиш жараёнининг барча зарур операцияларини автоматик равишда бажарилишини таъминлайдиган замонавий кўп тилли хостинг тизим», – дея хулоса қилади ташкилотдагилар.\nТолибларнинг мудофаа вазири Ўзбекистон ва Тожикистондан ҳарбий авиатехникани қайтаришни талаб қилмоқда


Бир ҳафта давом этган беллашувларни бевосита спорт мажмуасидан туриб минглаб, телевидение орқали эса миллионлаб юртдошларимиз, қолаверса, дунёнинг ўнлаб давлатлари вакиллари кузатиб борди. Ҳар бир баҳс видеоси интернетга ҳам мунтазам жойлаштириб турилдики, кўпчилик глобал тармоқ имкониятидан фойдаланиб, ажойиб бокс шоуларидан баҳра олди.\nЎзбекистон Республикаси Жисмоний тарбия ва спорт давлат қўмитаси, Миллий олимпия қўмитаси, Бокс федерацияси, Осиё бокс конфедерацияси ҳамкорлигида ташкил этилган чемпионатда 28 давлатдан икки юзга яқин спортчи совринли ўринлар билан бирга, жорий йилда Германиянинг Гамбург шаҳрида бўладиган жаҳон чемпионати йўлланмалари учун ҳам беллашди.\nБаҳслар ўнта — 49, 52, 56, 60, 64, 69, 75, 81, 91, +91 килограмм вазн тоифасида ўтказилди. Ўзбекистон терма жамоаси тўлиқ таркиб билан қатнашди. Жумладан, Ҳасанбой Дўсматов, Жасурбек Латипов, Муроджон Аҳмадалиев, Элнур Абдураимов, Иқбол Холдоров, Шаҳрам Ғиёсов, Исроил Мадримов, Бектемир Мелиқўзиев, Санжар Турсунов, Баҳодир Жалолов Ватанимиз шарафини ҳимоя қилди. Ана шу ўғлонларимиздан тўққиз нафари финалгача бўлган деярли барча жангда рақибларини катта устунлик билан, аксарият ҳолларда, муддатидан эрта енгди. Фақат битта боксчимиз — Санжар Турсунов медаллар учун курашни чорак финалдаёқ тамомлади. Лекин унда -жаҳон чемпионати лицензиясини қўлга киритиш имконияти сақланиб қолган эди. Ўтиш баҳсида эронлик Салар ўуломий билан куч синашган Санжар ғалаба қозонди ва Германия йўлланмасига эга бўлиб, ҳаммамизга алоҳида қувонч бағишлади.\nЭнди бевосита финаллар хусусида. Ортиқча тафсилотларга тўхталмай, шунчаки натижаларни келтирсак. Чунки айтиб ўтганимиздек, баҳсларни юртдошларимизнинг аксарияти томоша қилгани, шубҳасиз. Демак, ҳал қилувчи жангда Муроджон Аҳмадалиев хитойлик Жявей Жанг, Элнур Абдураимов ҳиндистонлик Шива Тапа, Исроил Мадримов Жанубий Корея вакили Донг Юнг Ли, Бектемир Мелиқўзиев қозоғистонлик Ерик Алжанов, Ҳасанбой Дўсматов Мўғулистон терма жамоаси аъзоси Ган-Эрдене Ганхуяг, Жасурбек Латипов Жанубий кореялик Инкю Ким, Иқбол Холдоров мўғулистонлик Чинзориг Баатарсух, Шаҳрам ўиёсов қозоғистонлик Аблайхон Жусупов, Баҳодир Жалолов эса яна бир қозоғистонлик спортчи Камишбек Кункабаевни мағлуб этиб, Осиё -чемпиони бўлди.\nЮқорида ҳамюртларимиз мусобақа тарихида янги рекорд ўрнатди, дея таъкидладик. Бунга ҳам аниқлик киритамиз. Мазкур қитъа чемпионати 1963 йилдан буён ўтказиб келинади. Шу пайтгача битта мусобақада ҳали ҳеч қайси терма жамоа тўққизта олтин медаль жамғармаганди. Аввалги рекорд натижа Жанубий Корея боксчиларига тегишли бўлиб, уларнинг спортчилари 1965 йилда саккиз бор шоҳсупанинг энг юқори поғонасига кўтарилган.\n1987 йилда ушбу давлат терма жамоаси ана шу муваффақиятини такрорлаган. Ўзбекистон вакилларининг энг яхши кўрсаткичи эса 1999 йилда қайд этилган. Ўшанда чарм қўлпоқ усталаримиз еттита олтин медалга эга чиқишганди. Қисқаси, 54 йиллик тарихга эга Осиё чемпионатида янги саҳифа очилди. Унга ўзбек ўғлонларининг номлари зарҳал ҳарфлар -билан битилди.\nБу чемпионатнинг “Энг яхши боксчиси”га аталган соврини ҳам юртимизда қолди. Ана шу эътирофга Ҳасанбой Дўсматов лойиқ кўрилгани барчамиз учун қўшалоқ қувонч бўлди.\nШу тариқа, бокс бўйича Ўзбекистон терма жамоаси Осиё қитъасининг энг кучли жамоаси эканини исботлади. Қозоғистон спортчилари битта олтин, 3 та кумуш ва 4 та бронза медаль билан иккинчи ўринни эгаллаган бўлса, иккитадан кумуш ҳамда иккитадан бронза медални жамғарган Ҳиндистон ва Мўғулистон терма жамоалари учинчи ўринни банд этди.\nМазкур рукндаги бошқа мақолалар: « 35 сонияда эришилган ғалаба\tЁшлик ва спорт байрамига қизғин ҳозирлик »


Қурол ва жоду | www.ziyouz.uz\nБош саҳифа Илм ва фанТарихҚурол ва жоду\nБизнинг кунимизга қадар етиб келган маълумотларга мувофиқ, бинонинг биринчи қаватида турли халқ ва миллатларга тегишли асори-атиқалар билан тўлиб-тошган эди: бу ерда православ иконалари ҳам, буддавийларнинг ашёлари, қадимги викингларнинг турли белгилари бор эди. Бинонинг ертўла қисмида эса уй ҳайвонларининг ўйиб олинган…кўз соққалари билан тўлдирилган улкан ванна турарди. Барча бинолар лабораториянинг унчалик кўп бўлмаган ходимлари жонларини омон сақлаб қола олишлари учун махсус ерости ва бомбадан қочиш йўлаклари билан боғланган эди. Бу ерга Берлиндан камдан-кам ҳолда келадиган машиналарни демаса, деярли ҳеч ким ташриф буюрмасди.\n— «Кенигсберг-13» нинг қачон ташкил этилгани,унинг аниқ санаси тўғрисидаги маълумотлар ҳозирга қадар маълум эмас. Аммо шуни тахмин қилиш мумкинки, бу ҳодиса Иккинчи жаҳон урушидан илгари содир бўлган. Тарихдан шу нарса маълумки, рейх бошлиғи ва унинг атрофидагиларнинг барчаси турли ирим-сиримлару, жодуларга, мистика, оккултизм ва демонология (иблисшунослик)ка муккасидан кетишган ва бунга чин дилдан ишонишар эди. Бунга мисоллар ҳам етарлича топилади:\nСС эмблемаси, яъни иккита чақмоқ — икки бараварга ошириладиган қувватнинг руник белгиси ҳисобланади. Шунингдек, гитлерчиларнинг жанговор бўлинмалари «Ўлик бош»», «Танасух»(Тананинг бир жонзотдан иккинчисига айланиши) деб аталган, жангчилар билан эса тевтон маросимлари ўтказилган. Шу сабаб бундай лабораториянинг ташкил этилиши рейхнинг барча қадриятлари тизимига мос эди. Дарвоқе, бу шундай хусусиятга эга ягона ташкилот эмасди, худди шунингдек, «Анненербе»»деган ташкилот ҳам мавжуд бўлган. Савол туғилади: хўш, оролдаги оккултистларнинг оммавий босқинга мўлжалланган психотроп қуролини ишлаб чиқариш имконияти бўлганми? Буни аниқ айтиш мушкул бўлса-да, аммо гитлерчиларнинг кўпгина жанговар операцияларида мазкур лабораториянинг маҳсулларидан албатта фойдаланилганини инкор этиш қийин.\n— Айтиш мумкинки, ҳар ҳолда мазкур бўлинма ходимларидан бири ўз вазифасини охиригача адо эта олган. Бу одам башоратчи ва астролог Ганс Шурра бўлиб, гитлерчилар ҳокимият тепасига келишидан илгариёқ немислар орасида катта обрўга эга эди. Лаборатория ишига жалб қилинган олим 1941 йилдаёқ Кенигсбергнинг 1945 йил апрелида вайрон бўлишини башорат қилган экан. Албатта унга ишонишмаган ва унинг бу башоратлари Нострадамус катреналарига тўғри келмаслигини айтишган. Аммо охир оқибат Шурра ҳақ бўлиб чиқди: шу сабабдан ҳам у шаҳар совет жангчилари томонидан ишғол қилинишидан бир муддат илгари қатл этилганди.\n← Аввалги Аввалги Амир Темур — Буюк давлат арбоби ва саркарда\nКейинги → Кейинги: Феликс Медведев. Николай II тирикми?


Аҳмад ибн Муҳаммад ас-Соғоний Устурлобий ким бўлган? « Ўзбекистон Халқ Ҳаракати\nАҳмад ибн Муҳаммад ас-Соғоний Устурлобий ким бўлган?\n16 May 2019 - 8:00\nБиз ўрта аср Шарқ алломаларининг баъзиларинигина биламиз холос. Ҳолбуки, юртимиздан Ал-Беруний, ал-Хоразмий, ал-Фарғоний, Ибн Сино, имом Бухорий, ат-Термизий каби бизга маълум бўлмаган қомусий олимлар талайгина.\nШулардан бири Аҳмад ибн Муҳаммад ас-Соғоний Устурлобийдир. Абу Исо Ат-Термизий бу инсоннинг катта тоғаларидан бири, Ҳаким Термизийнинг акасининг ўғли ҳисобланади. Бундан англашиладики, Ҳаким ат-Термизий бу инсоннинг амакилари бўлган.\nДастлаб радиога тўғридан тўғри мулоқотга чақиришганда боришни истамадим. Сабаб “бошқа Термизийлар билан фаолиятларини чалкаштириб юбораман” деб чўчидим. Хали бу инсон ҳақидаги билимларим тўлиқ эмас эди. Мен уларга “шу мавзу билан шуғулланган мутахассисларга мурожаат қилинглар” дедим.\nУлар “фамилянгиз ёзиб қўйилди, эълонлар кетмоқда” деганларидан кейин ноилож астойидил у киши ҳақидаги маълумотларни ўрганишга тушдим. Аҳмад ибн Муҳаммад ас-Соғуний Устурлобий Абу Исо ат-Термизийнинг опаси ёки синглисими Танзилахондан тарқалган экан. Шайх Муҳаммад қизини Башир Термизийнинг ўғли Хошим Термизийга турмушга берган экан. Танзила момодан Сонур ва Ал-Ҳаким ат-Термизий туғилган эканлар. Олимнинг маълумотларига кўра, Танзила момо жуда ҳам билимли, зиёли, оқила ва доно аёл бўлган. Бундан чиқадики, Термизийлар битта сулолага бориб тақаляпти. Термизий, Қирққизу академиясини тузган аёллар ҳам бир сулоланинг давомчилари бўлган. Бу фактларни ўқиб, ўша даврда Термизийлар сулоласи Чағониёнда катта ўрин тутгани, бу ер маънавий-маърифий масканга айланганини англашимиз мумкин.\nБиз яхши биламизки, Шерободда “Қирққиз академияси”ҳам очилган. Унда қирқ мамлакатдан келган қирқ нафар малика таҳсил олган ва ўз юртларига қайтиб илм муассасаларини очганлар. Демак, Ат-Термизийнинг қизи Ҳурайдайи Даврона ва жияни Руҳайда бинти Варроқ ҳам Термизий олималардан бўлган. Негадир биз мана шу каби зукко олималарнинг тарихларини яхши билмаймиз.\nАҳмад ибн Муҳаммад ас-Соғоний Устурлобий жуда кучли мунажжим, математик, табиб, ҳадисшунос олим бўлган. У киши Тибетдан, Хитойдан, дунёнинг турли бурчакларидан келган 36 нафар мунажжимга бошчилик қилганлар ва осмон жисмларининг ҳаракат ва холатларини белгилаб, ўлчаш ишларини олиб бориб фанда катта илмий кашфиётлар амалга оширганлар. Маълумотларга кўра тибетлик олим Югай Ли Аҳмад Устурлобийга шогирд тушган. У яширинча Буддага сиғина бошлаганини билиб қолган Соғоний уни шогирдликдан озод этгандан кейин мана шу обсерваторияни ўша шогирди ёқиб юборган экан. Маълумотларга кўра, ўша олов бир йил давомида тўхтамаган, ҳатто дарё суви ҳам исиб кетган экан. Унинг ўрнида куйганлиги сабабли қора тепалик пайдо бўлганлиги сабабли, кейинчалик Қоратепа номини олган экан.\nЧағониён араб манбаларида “Соғониён”, форс манбаларида “Чоғониён” дейилган. Баъзан уни Чағонруд ҳам дейишган. Бу жуда мўъжизага бой жой бўлиб, бежизга Далварзин, Қоратепалар жойлашмаган. Демак илгариги инсонларнинг давлатчилик пойтахти танлашда ҳам махсус илмлари бўлган.\nШерободдаги “Қирққиз дорилфунуни, 36 мунажжимни бирлаштирган астрология мактаби, Аҳмад Соғонийнинг ўзининг уларга раҳбарлик қилганини инобатга олсак бу ерда катта бир тарих борлигини англашимиз мумкин. Бугун Термизийлар сулоласини чуқурроқ ўрганиш, уларнинг ўзаро қариндошлиги, бир сулола вакили эканлигини тарихий фактлар билан исботлаш керак.\nБизнингча, Аҳмад Соғонийнинг отаси Сонур вафотидан кейин уни Ҳаким ат-Термизий ўз тарбияси остига олгани ҳам унинг илмий салоҳиятига таъсир кўрсатган. У ўзи яшаган муҳит остида бўлган ва олим сифатида шаклланган. Устурлоб ясашда моҳир бўлгани учун ҳам тарихда у Устурлобий номи билан машҳур бўлган.\nМаълумотларга кўра, Беруний ҳам унинг кашфиётларидан кенг фойдаланган. Устурлобий араб халифалигида мунажжимларнинг ишларини кўриб чиқиб, хато-камчиликларини тўғрилаган, ўзи қўшимчалар киритган. Бундан англашиладики, Аҳмад Соғоний нафақат Ўрта Осиё, балки, бутун Шарқ оламида, мусулмон Ренессанси, дунё илм-фани тараққиётида муҳим ўрин тутади.\nУ кишининг ҳадисшунослигини ўрганиб, ҳайратланасан киши. Ўша даврда ҳам мутассиблик бўлган, у киши олим ва маънавиятчи сифатида бу холатларга жим қараб тура олмаган ва уларга қарши курашган эканлар. Ҳадисшуносликда ҳам катта муваффақиятларга эришган эканлар. Бизда ҳам Ваҳҳобийлик, Ҳизбут-таҳрир каби оқимлар бўлгани каби ўша даврда ҳам оқимлар бўлган экан. Демак, ғоялар кураши доимо бўлиб келган экан-да, тўғрими?\nЎша пайтда “Гуруч мендандир, мен гуручдандирман” деган ҳадис ҳам тарқалган экан. “Агар гуруч инсондан бўлганда, у инсоний қиёфага эга бўларди, юрарди” деб шу қадар чиройли таърифлаган ва бу ҳадисни инкор этганлар.\nЎша даврда “ҳеч нарса яратманглар” деган ҳадис ҳам тарқалган экан. Аслида инсонни билими, яратиш фазилати учун Яратган ҳам юқори даражага кўтармаганми? Демак, ғоялар кураши ҳам инсон билан ёнма-ён ривожланиб келяпти. Бу инсоннинг ҳатти-ҳаракатларига қараб “Ҳамма даврларда ҳам саҳиҳ ва носаҳиҳ хадисларга қараш керак экан”, деб қолдим.\nБундан чиқадики, “олимлар бу масалага катта эътибор беришлари керак. Кейин Ҳаким ат-Термизий атрофида қурилган астрономия марказининг жойи ҳам аниқланиши, чет элларда сақланаётган китоблари ҳам жамланиши ва бу ҳақда халқаро илмий анжуманлар ўтказилиши керак” деб ҳисоблайман.\nЗеро, дунё илмини тебратган Термизийлар тарихи, Қирққиз дорилфунуни ҳам холис ва чуқур ўрганишга муҳтож мавзулардандир.


Дадам билан учрашув | Мулоҳаза қила оладиганлар учун.\nДадам билан учрашув\nСентябрь 8, 2016 от mulohaza в Ҳикоялар // 0 Комментариев\nДунёга келганимни ёлғиз онам кутиб олган экан. Чунки дадам менинг ёруғ дунё юзини кўришимни кутишга сабри етмай онам иккимизни ташлаб кетган…\nҲозирда талабаликдан сўнг, онам раҳбарлик қилаётган ички касалликлар бўлимида ишлаётган оддий шифокорман. Яқинда рўй берган воқеа туман ичида йитган болалигимга қайтишга, ҳаётимдаги воқеаларнинг ҳеч бири бежиз рўй бермаганини тушунишга ундади.\nОта-онам талабаликда танишиб турмуш қуришган. Ўқишни тугатмай оила қуришгани сабаб жуда қийналишган экан. Аввало турар жой масаласи, кейин рўзғор, ўқиш…\nТўйдан сўнг юкларини кўтариб кириб- чиқмаган кўчалари қолмаган. Ижарама-ижара юрганларида онам ҳомиладорлигини билиб қолибди. Шундан кейин ҳақиқий қийинчиликлар бошланибди. Дадам ойимнинг кўнгли тусаган егулигини олиб беролмас, худди атайлаб қилгандек, мен ҳам ойимни жуда қийнаган эканман. Балки шундай шароитда дунёга келгим келмагандир?\nЎқишдан кейин дорихоналарда навбатчи бўлиб ишлаган дадам арзимаган пул топар, дарсларни ўзлаштириши ҳам пасайиб кетаверибди. Онамнинг айтишича, баъзида тушликка мўлжалланган овқатларни тўйиб емасдан, ярмини кечқурунга олиб қўйишар экан. Дадамнинг ота-онаси ёрдам бера олмас, ойимнинг ота-онасидан ёрдам сўрашга эса рухсат бермас экан. Ойимнинг сўзларига кўра, дадамни йўқчилик, биридан сўнг бири пайдо бўлаверган муаммолар йиқитганмиш. Ҳомиладор аёлини парвариш қила олмаганидан эзилиб, муаммолар гирдобидан чиқолмай ичадиган бўлиб қолганди, дейди дадамни ёмонлашни истамай.\nЎғлининг кундан-кун ичкиликка берилаётганидан хавотирга тушган бобом институтдан ҳайдалмасин, деб ўқишидан бир йиллик таътил олиб қишлоққа олиб кетибди. Ойимга эса таътил берилмабди. Дадам ўқишни ташла деганида ойим рози бўлмаган ва дадамнинг инсофга келишини кутибди. Лекин менинг дунёга келишимга саноқли кунлар қолганида дадамдан ажрим қоғози келибди.\n…Битирув имтиҳонларини топшираётган ойимга холам ёрдамга келибди. Онам имтиҳонларни топширгунча холам мени кўтариб, институтни айланиб юраркан. Ўша йили холам мени деб ўқишга ҳам кирмаган экан. Ойим ўқишни тугатиб ишга киргач, ўқишга кирган холам биз билан яшай бошлабди.\nКаттароқ бўлганимдан кейин уларнинг гап-сўзларидан дадам ҳозир Тошкентда яшаётгани, уйлангани, тиббий марказ очгани ҳақида эшитиб турардим. Лекин шу йиллар давомида дадам бизни бирор марта ҳам сўраб келмади.\nОлтинчи синфда ўқиётганимда дарсдан сўнг сузиш спорт секциясига қатнардим. Қиш бўлганлиги учун эрта қоронғи тушадиган маҳал. Секция машғулотларини тугатиб ғира-шира қоронғуда уйга қайтаётгандим. Йўллар муз билан қопланган. Сирпаниб кетмай деб йўлдан секин ўтаётганимда чап томондаги кўчадан кутилмаганда бир машина катта тезликда чиқиб келди. Югуриб ўтишга улгурмасимдан машина қўлимда осилиб турган сумкамни туртиб ўтиб кетди. Қаттиқ зарбадан икки-уч қадам нарига сирпаниб учиб кетдим. Қаттиқ тормоз бериб тўхтаган машина ҳайдовчиси шошиб тушди. Ўрнимдан турганимни кўриб, «хайрият-эй!”,-деб уст-бошимни қоқиб, пешанамдан ўпди-да, тезда машинасига ўтириб, газни босди.\nҚўрққандан шокка тушар даражада ҳайдовчига қаттиқ тикилибманки, қўрқувдан катта очилган кўзлари хотирамда муҳрланиб қолди. Ортимдан шошиб келган амаки мендан сўради:\n-Машина сени туртвордими ёки узоқдан менга шундай туюлдими?- деди у иккиланиб.\n-Туртворди…-дедим хўрлигим келиб. Амаки машинанинг ранги ва рақамларига қарамаганимни сўраб билгач, уйгача узатиб қўйди.\nМенга зарар етмаганини кўрган ойим «боламнинг жони соғ қолганига шукр” деб машина эгасини суриштирмади.\nЎша одамни қайтиб учратмаган бўлсам-да, чеҳраси кўз ўнгимдан бир умр кетмайди.\nЙиллар ўтгани сайин кўп воқеалар ёддан кўтарилди. Лекин ўша ҳодисани эслашим билан кўзлари даҳшатдан катта-катта очилган чеҳра хотирамда намоён бўлаверади…\nДадамни унутолмаган ойим бошқа турмуш қурмадилар. Мактабни тугатганимдан сўнг мен ҳам тиббиёт институтига кирдим. Бир куни навбатчилигимда егуликдан заҳарланган қизни олиб келишди. Қизнинг ўзи ҳам дўстлари ҳам ғалатироқ эди. Ошқозонини ювиб, томчи дори қўйиб ётқизиб чиққанимда, уни олиб келган икки йигит ва бир қиз мени четга тортиб:\n-Дўхтир,-деди улардан бири хориж валютасини беписанд бармоқларига қистирганча.-Бу хизмат ҳақингиз! Фақат қизнинг ота-онасига ҳеч нима айтманг, – шундай дея у юз долларни халатимнинг чўнтагига солди. Ўзимдан нари борса икки-уч ёш кичик йигитларнинг беписанд муомаласи нафсониятимга тегди.\n-Пулингизни олиб қўйинг,-дедим оғирлик билан ва икки буклаб кўйлагининг чўнтагига солиб қўйдим.\n-Олавермайсизми, ярим ойлик маошингиз-ку, бу! Хавотирланманг бу қизнинг пули кўп. Дадаси миллионер…-деди ёш боладек мақтаниб.\n-Бир икки кун кутинглар, аҳволи яхшиланса, олиб кетасизлар. Меҳмонингиз экан, нега мунча кўп ичирдинглар? – дедим хонамга кириб кетарканман олифта йигитнинг кўзига тик қараб.\nБир маҳал йўлакда шовқин-сурон эшитилди. Шошиб чиқдим.\n-Нега мен оддий палатада ётибман? Люксдан жой топилмадими? Шприцни бир марта ишлатиладиганидан фойдаландингларми? Намунча чойшаблар кир-исқирт ?…\nЮзидаги бўёқлари чапланиб кетган, жазавага тушиб бақираётган қизга қараб бунга қандай ота-она тарбия берган экан-а, деб ачиниб кетдим.\n-Ўзингизни босинг! Ҳеч қаер исқирт эмас. Бизда шприцлар фақат бир марта ишлатилади,-дедим ўзимни аранг босиб.\n-Мен беморман, овозингизни кўтарманг, ҳозир дадамни чақираман,-деди у чинқириб. Кейин телефонда дадаси билан ҳам худди шу оҳангда гаплашди.\nМен уни ўз ҳолига қолдириб хонамга қайтдим. Бир маҳал яна шовқин-сурон бўлди, чиқсам, бир киши қизни худди ёш боладек тинчлантирмоқчи бўлар, қиз эса баттар инжиқланиб ҳиқилларди. Палатага кириб борганимда эркак мен томонга кескин ўгирилди. Жойимда қотиб қолдим. Хотираларимда яшайдиган ўша кўзлари қўрқувдан катта-катта бўлиб кетган, қошлари чимирилган чеҳра эди бу. Қалқиб кетгандек бўлдим. Дарров ўзимни қўлга олдим.\nҚизнинг дадаси биздан қайта-қайта кечирим сўради. Туни билан бу одамга бор гапни айтсамми, деб ўйлаб чиқдим.\nЭрталаб навбатчиликни топшириб, ташқарига чиққанимда касалхона ҳовлисида ойим билан турган ўша одамга кўзим тушди.\nУларга яқинлашганимда ойим ғалати оҳангда мени таништирди: — Бу ўғлим Фахриддин… Бу киши эса… даданг!.\nҚотиб қолдим. Демак, қоронғида мени машинаси билан туртиб юборган, кейин пешонамдан ўпиб, қочиб кетган одам дадам экан-да!\n-Сен ҳам шифокор бўлибсан-да… –деди дадам менга бошдан оёқ разм соларкан, аранг кўз ёшларини ютиб, жилмайишга ҳаракат қиларкан.\nЖавоб беришга тилим айланмади.\n-Сен мендан кўра иродали экансан, ёлғиз оёққа туриб, ўғлимиз… ўғлингга ҳам яхши тарбия берибсан, ўқитибсан! Мен эса… Қизим онасининг худди ўзи бўлган. Унинг кечаги қилмиши учун яна бир бор кечирим сўрайман… – деди хижолат бўлиб.\nБир пайтлар менинг дунёга келишиб сабаб ажрашиб кетишган ота-онам яна мен сабаб учрашиб туришибди. Тақдирнинг бу ҳазилига кулишни ҳам, йиғлашни ҳам билмай қотиб турардим. Онамдан кечиб бойлик орттирса-да, оиласида ҳаловат топмаган бу одамга қараб ачиниб кетдим.\nОта учун ноқобил фарзанддан ортиқ жазо борми, деган ўй ўтди хаёлимдан.\nУзоқ йиллар мени қийнаган жумбоқ ечим топгани билан кифояландим…\nЭнди мени бир пайтлар машинасида туртиб кетган одам дадам эканлигини билардим. Фақат тақдир нега бизни яна учраштирганини билмасдим. Онамнинг ёш тўла кўзлари меҳр билан боқиб турганини кўриб, бу саволимга ҳам кўп ўтмай жавоб топсам ажабмас, деб ўйладим. Ҳеч гапдан хабари йўқ ойим эса уни менинг тўйимга айтишга ваъда бериб, хайрлашди.\nМақола 679 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


“Хизб ут-Тахрир” диний экстремистик ташкилоти ҳақида — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nБугунги кунда дунёнинг турли бурчакларидан ҳар хил номлар билан чиқаётган оқимлар, гуруҳлар ислом динига ҳар хил ўзгаришлар, қўшимчалар қўшиб айниқса ёшларни тўғри йўлдан адаштирмоқдалар. Ана ўша оқимлардан бири бўлган “Хизб ут-Тахрир” диний экстремистик ташкилоти аъзолари ҳам бугунги кунда ўз ғоя ва мақсадлари йўлида Ислом таълимотига ўзгартириш ва янгиликлар киритишга уринмоқда. Улар ўзларининг ғаразли ниятларини амалга ошириш учун дин ҳукми ва арконларига янгилик киритиб, жумладан, “Халифаликни тиклаш мусулмонлар зиммасига Аллоҳ таоло фарз қилган энг муҳим амаллардандир” каби Исломда бўлмаган пуч ғояларни илгари суришмоқда. Уларнинг бу даъволари аслида Ислом динига ёт ҳукм, янгилик киритишдир. Исломга янгилик киритиш бидъат бўлиб, бу ҳақда Мухаммад соллаллоҳу алайҳи васаллам шундай деганлар: ”Сизларнинг орангиздан (диндаги) ишларга янгилик киритувчилар чиқади.(Билингки, диндаги) ҳар бир янгилик бидъат ва ҳар бир бидъат-залолатдир. Залолат эса жаҳаннамга етаклайди”. Динга янгилик киритишини оқибати нима бўлишини “ИШИД” (Ироқ Шом Ислом давлати) олиб бораётган харакатларидан очиқ-ойдин билиб олса бўлади. Бундай нотўғри, носоғлом ақидаларга эргашиш мусулмон кишининг охиратини куйдириш билан бирга жамият тинчлиги-осойишталигига раҳна солади.\n“Хизб ут-Тахрир” диний экстремистик ташкилоти 1953 йилда Фаластин давлатида Тақиюддин Набихоний томонидан асос солинган бўлиб, мақсади — дастлаб мусулмон мамлакатларида, кейинчалик эса бутун дунёда ягона халифалик давлатини ўрнатиш ғоясини илгари суради. Бугунги кунда ушбу ташкилотнинг фаолияти дунёнинг бир қатор мамлакатлари ҳудудида таъқиқланган. Агарда тарихга назар солсак, салаф уламолари ҳам, ундан кейин ўтган ва ҳозирги замон уламолари ҳам бундай йўлларга қаршидирлар. Шунинг учун ҳам бундай оқимларнинг ғоясини бирорта мамлакатда маъқулланиб, расмий ташкилот сифатида тан олинмади. Исломда эса озчилик фикрига эмас, кўпчилик фикрига қўшилишга буюрилган. Бунга ушбу сахих ҳадис далилдир: “ Менинг умматим ёппасига адашиб, залолатга тушиб қолмайди. Қачонки улар орасида қарама-қаршиликни кўрсаларингиз, сизлар кўпчилик томонда бўлингиз!”. Демак, Пайғамбаримиз соллаллоҳу алайҳи васалламнинг ушбу васиятларига замонамиз мусулмонлари озчилик овозга эга бўлиб турган оқимларга эмас, уларнинг фикри ва ғоясига қўшилмай келаётган кўпчилик уламоларнинг сафига қўшилишлари керак бўлади.\n“Хизб ут-Тахрир” диний экстремистик ташкилоти фаолияти Ўзбекистон Республикаси ҳудудида ҳам таъқиқланган ташкилотлар рўйхатига киритилган бўлиб, фуқароларимизни, айниқса ёшларимизни огоҳлантириб, бу каби бузғунчи ғоялар таъсирига тушиб, ижтимоий тармоқларнинг шубҳали сайтларидаги даъватларга алданиб қолмасликларини, жамоат тартибига таҳдид солувчи материаллардан фойдаланмасликлари, сақламасликлари ва тарқатмасликларини сўраймиз.\nХовос тумани “Абу Ҳанифа” жоме масжиди имом хатиби Абдурауф Ёрбеков.


Истеъдодли ёшлар фестивали (15.09.2014 й) » Навоий вилояти қишлоқ ва сув хўжалиги бошқармаси\nБош саҳифа » Янгиликлар » Мажлис, учрашув, семинарлар » Истеъдодли ёшлар фестивали (15.09.2014 й)\nИстеъдодли ёшлар фестивали (15.09.2014 й)\n15-09-2014, 00:00 | Янгиликлар / Мажлис, учрашув, семинарлар\nНавоийда “Ягонасан, муқаддас Ватаним, севги ва садоқатим сенга бахшида, гўзал Ўзбекистоним!” шиори остида ёшлар фестивали бўлиб ўтди.\nПрезидентимиз раҳнамолигида ёшларнинг соғлом ва баркамол улғайиши, замонавий билим ва касб-ҳунар сирларини пухта ўзлаштириши, ўз истеъдод ва салоҳиятини намоён этиши учун барча шароитлар яратилмоқда. Давлатимиз раҳбарининг шу йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори бу борадаги ишларни янги босқичда давом эттиришда муҳим дастуриламал вазифасини ўтаётир.\nНавоий вилояти ҳокимлиги, “Камолот” ёшлар ижтимоий ҳаракати, “Миллий тикланиш” демократик партияси вилоят кенгашлари, ўрта махсус, касб-ҳунар таълими бошқармаси ҳамкорлигида ташкил этилган фестиваль доирасида ўтказилган “Заковат” интеллектуал ўйини, “Мустақиллик менинг тасаввуримда” расмлар кўргазмаси, “Мустақиллик кубоги” ёш шахматчилар мусобақаси ва бошқа спорт беллашувлари йиғилганларда катта таассурот қолдирди.\n– Давлатимиз томонидан биз, ёшларга кўрсатилаётган улкан эътибор ва ғамхўрликдан беҳад мамнунмиз, – дейди фестиваль иштирокчиси Фахриддин Бардошев. – Мен таҳсил олаётган Навоий олимпия захиралари коллежида барча замонавий шароитлар яратилган. Шундай экан, Ватанимиз шарафини халқаро миқёсда улуғлашга ўз ҳиссамизни кўшмоғимиз зарур. Бу бизнинг фарзандлик бурчимиз.\n06.10.2014 Ёшлар учун янги иш ўринлари\nЁшлар учун янги иш ўринлари Навоий вилояти Хатирчи туманидаги чорвачиликка...\nПойтахтимизда бўш иш ўринлари ярмаркаси ташкил этилди(11.09.2014й)\nПойтахтимизда бўш иш ўринлари ярмаркаси ташкил этилди Ўтказилган меҳнат ярмаркасига...


Савол: «Аёлларга Рамазон маслаҳати” суҳбатингизда, ҳайздаги аёлларга Қуръонни ўқиш ҳукмларини айтиб ўтибсиз. Аммо у суҳбатда Қуръонни ёддан айтиш ҳақида айтилмаган. Айтингчи, ҳайздаги ва нифосдаги аёл Қуръоннинг маълум бир сураларини ёдлаш мақсадида аудио тиловатини эшитиб юрса бўладими? Янги ўрганган суралари эсидан чиқмаслиги учун ёддан қайтариб турса бўладими? Суралар дуо суралари эмас, балки узун суралар. Жавобингиз учун Аллоҳ рози бўлсин.\nЖавоб: Динингиз амалларини тўғри бажо қилишга бўлган интилишингиз учун Аллоҳ сизга Ўз мукофотларини ато қилсин.\nوَيَحْرُمُ عَلَى الْحَائِضِ وَالنُّفَسَاءِ قِرَاءَةُ الْقُرْآنِ فِي الْجُمْلَةِ عِنْدَ جُمْهُورِ الْفُقَهَاءِ.\nالموسوعة الفقهية الكويتية — 33 / 35\n«Жумҳур фуқаҳолар наздида ҳайз кўрган аёлнинг Қуръон ўқиши ҳаром саналади”. (Алмавсуатул-фиқҳийя, 33 / 35).\nШунга кўра ҳайз ва нифосдаги аёллар Қуръонни ёддан ўқимайдилар. Аммо улар аудио тиловатини эшитиб юрсалар бўлади.\nБу савол ҳам бир кунда бир неча маротабадан такрорланадиган саволлардан. Аслида саволни қурилиши бузуқ, нотўғри. Бу ерда эркак кишилар ўзининг шаҳвоний ҳожати учун бошқа, яъни ўзининг хотинини устига хотин олиш мақсадида ва уни бировдан яшириш, билдирмаслик мақсадида туғилган савол ҳисобланади. Бунинг ўрнига «исломда кўп хотинликка иккита аёлгоа уйланишга қўйилган шартлар нима?» деб сўралса яхши бўлар эди. Ҳозирги кунда мана шу масалани динда бор экан рухсат берилган экан, суннат экан, шунинг учун қилаяпмиз деган пеш гапларни гапирилади, баҳоналарни топилади. Лекин, диндаги руҳсатни шартлари нима, дин қайси ҳолатларда рухсат берган, нима учун рухсат берган, бу маъноларни биров сўрашга ботинмайди ҳам, «сўрасам елкамга янги вазифа тушиб қолади» деган маънода бундай саволлардан қочишади. Балки биринчи хотин билмаса, ота-онам билмаса нима бўлади маънодаги саволларни бераверади. Исломда бирдан ортиқ аёлга уйланиш учун асосий шартлардан бири-адолат. Яъни, бирдан ортиқ хотиннинг орасида адолат ўрнатиш асосий шарт ҳисобланади. Иккита хотини бор одам ҳамма жиҳатдан иккови хотинга тенг қараши керак. Уй жой масаласида, кийим-кечак масаласида, озиқ-овқат масаласида, дам олиш, даволаниш ва қўйинки оилада бўладиган ҳар бир сарф-харажат, муомала маъноларида тенг қараши керак. Шунингдек, кечаси бир кун биттаси билан, иккинчи кун бошқаси билан бирга ётишни ҳам таъминлаши керак. Ана шу асосий шарт ҳисобланади. Аллоҳ таоло Қуръонда: “Агар адолат қила олмасликдан қўрқсангиз, битта билан кифояланинг” деган. Адолат эса ҳалиги ҳолат бўлади. Мана шу ҳолатни, мана шу шартни ҳар бир одам яхши билиши керак. Ҳозирги воқелигимизга қарайдиган бўлсак, адолат масаласида амал қилаётган кишини кўришимиз маҳол иш, жуда кам, ниҳоятда оз бўлиши мумкин. Шахсан мен ва мени атрофимдаги кишилар ҳали кўриб «шу нарса ҳақиқатдан шариатда келган адолатни юритилётганлигига гувоҳмиз» дейдиган ҳолатимиз йўқ. Кўпчилик хотинни иккита қилиб олади, катта хотин кучлироқ, забардастроқ бўлса, қўрққанидан ундан кичигини умуман билдирмайди. Қачон бир қочиб беркиниб имконини топганда олдига кириб чиқади. Аксинча, катта хотин ёвошроқ бўлса, соддароқ бўлса, уни умуман ташлаб бола-чақаси билан иккинчи ёш хотинга ўтади, ўша билан юради. Буни умуман одам ўрнида кўрадиган ҳолатлари тез-тез учрайди. Мана шу нарсаларга эътиборни беришимиз керак. Энди, саволни ўзига, агар нотўғри қўйилган бўлса ҳам ўзига қайтадиган бўлсак, никоҳни никоҳ бўлиши учун учта фарз бор. Унинг биттаси маҳр, яъни эр бўлаётган киши, хотин бўлишга рози бўлаётган аёлга, қизга маҳр бериши фарз. Иккинчиси, энг камида икки эр киши ёки бир эр икки хотин киши гувоҳ бўлиши шарт. Учинчиси ижоб ва қабул: эр-хотин бўлаётган кишилар бир-бирига шу никоҳ қуриб, яъни оила қуриш ниятларида ўз розиликларини баён этишлари керак, бир-бирлари эшитишлари ва гувоҳлари ҳам эшитишлари лозим. Мана уч нарса фарз адо бўлса никоҳ бўлади. Энди гувоҳларга «мени уйланганимни бировга айтма» деб шарт қўйса, уламолар ихтилоф қилган: «бу сир никоҳга айланиб қолади, бунда никоҳи тўғри бўлмайди» деган гапларни айтганлари ҳам бор, «йўқ гувоҳ бўлдими, ана шу билан иш битди» деган уламолар ҳам бор.\nАлимент ажрими, миқдори, тўлови, сабаблари ва озод этадиган жиҳатлари ҳақида Адлия вазирлиги ҳузуридаги суд департаменти мутахассислари маълумот беришади.\nАлимент тўланиши ҳақида суд қарори чиқарилгандан сўнг, тўлов қанча муддатда амалга оширилиши лозим? Тўлашдан бош тортиш, беписандлик билан қараш ҳолатлари юзасидан фуқарога (ота ёки онага) нисбатан қандай чоралар қўлланилади?\nСоҳиба Шербўтаева, Тошкент вилояти, Бўстонлиқ тумани,\n«Товоқсой” қўрғони, А. Қаҳҳор кўчаси 28 уй.\n— Ўзбекистон Республикаси Жиноят кодексининг 122-моддасига асосан, моддий ёрдамга муҳтож бўлган вояга етмаган ёки меҳнатга лаёқатсиз шахсни моддий таъминлашдан бўйин товлаш, яъни уларни моддий жиҳатдан таъминлаш учун суднинг ҳал қилув қарорига биноан ундирилиши лозим бўлган маблағни жами бўлиб уч ойдан ортиқ муддат мобайнида тўламаслик, энг кам иш ҳақининг эллик бараваригача миқдорда жарима ёки икки йилгача ахлоқ тузатиш ишлари ёхуд олти ойгача қамоқ билан жазоланади.\nЎша қилмиш хавфли рецидивист томонидан содир этилган бўлса, икки йилдан уч йилгача ахлоқ тузатиш ишлари ёки уч йилгача ахлоқ тузатиш ишлари ёки уч йилгача озодликдан маҳрум қилиш билан жазоланади.\nДейлик, алимент тўловчи чет элга кетмоқчи, келиши эса номаълум. Бундай вазиятда белгиланган алимент тўловини ким ўз зиммасига олиши керак?\nНигора Тошева, Самарқанд шаҳри\n— Ўзбекистон Республикаси Оила Кодексининг 96-моддасига асосан, ота-она вояга етмаган болаларга таъминот бериши шарт. Вояга етмаган болаларига таъминот бериш мажбуриятини ихтиёрий равишда бажармаган ота (она)дан суднинг ҳал қилув қарори ёки буйруғига асосан алимент ундирилади. Суд қарори бўйича белгиланган алиментни қарздор ота (ёки она) тўламаётган тақдирда унинг яшаш жойи бўйича тегишли суд ижрочиларининг туман (ижро) бўлимига мурожаат қилиш лозим.\nТЎЛАНИШ МУДДАТИ ҲАҚИДА\nАйтинг-чи, алимент суд қарори қабул қилинганидан кейин қанча муддатдан сўнг тўланиши шарт?\nЗиёда Анорбоева, Тошкент вилояти\n— Ўзбекистон Республикаси «Суд ҳужжатлари ва бошқа органлар хужжатларини ижро этиш тўғрисида”ги Қонуннинг 30-моддасига асосан алимент ундириш тўғрисидаги ижро ҳужжати талаблари дарҳол ижро этилиши керак.\nҚандай ҳолатларда алимент тўланиши бекор қилинади, кимлар алимент тўлашга лаёқатсиз деб топилади?\nШаҳло Дадаева, Қашқадарё вилояти\nОила кодексининг 105-моддасига мувофиқ:\nалимент тўлаётган ота-онанинг бошқа вояга етмаган болалари бўлиб, ундан қонунда белгиланган миқдорда алимент ундирилганда ўша болалар алимент олаётган болаларга нисбатан моддий жиҳатдан камроқ таъминланиб қоладиган бўлса,\nшунингдек, алимент тўлаётган ота(она) ногирон бўлиб, моддий жиҳатдан қийналиб келаётган бўлса\nёки алимент олаётган шахс мустақил даромадга эга бўлган тақдирда, алимент миқдори суд томонидан камайтирилиши мумкин.\nАгар вояга етмаган бола давлат ёки нодавлат муассасаларининг тўлиқ таъминотида бўлса, суд алимент тўлаётган ота ёки онанинг моддий аҳволини ҳисобга олиб, тўланаётган алимент миқдорини камайтириш ёки уни алимент тўлашдан озод қилиш ҳақида ҳал қилув қарори чиқариши мумкин. Алимент миқдорини камайтириш ёки уни тўлашдан озод қилиш учун асос бўладиган ҳолатлар тугаганда манфаатдор тараф алимент қонунда белгиланган миқдорда ундирилишини талаб қилиб, судга мурожаат қилишга ҳақли.\nСАБАБЛАР ҲИСОБГА ОЛИНАДИМИ?\nАлимент тўлашда ажрашиш сабаблари ҳам ҳисобга олинадими?\nАкром Тўхтаев, Қўқон шаҳри\n— Оила кодекси моддалари талабларига кўра ажрашиш сабаблари вояга етмаган фарзандга алимент тайинлашда ҳисобга олинмайди.\nВояга етмаган бола учун тўланадиган алиимент миқдори қанча ва у нимага қараб белгиланади?\nЗироат Комилова, Наманган вилояти\nОила кодексининг 99-моддасига мувофиқ, агар вояга етмаган болаларига таъминот бериш ҳақида ота-она ўртасида келишув бўлмаса, уларнинг таъминоти учун алимент суд томонидан ота-онанинг ҳар ойдаги иш ҳақи ва (ёки) бошқа даромадининг\n— бир бола учун — тўртдан бир қисми;\n— икки бола учун — учдан бир қисми;\n— уч ва ундан ортиқ бола учун — ярми миқдорида ундирилади. Бу тўловнинг миқдори тарафларнинг моддий ёки оилавий аҳволини ва бошқа эътиборга лойиқ ҳолатларни ҳисобга олган ҳолда суд томонидан камайтирилиши ёки кўпайтирилиши мумкин.\nМОДДИЙ ЁРДАМ ҲАМ МУМКИНМИ?\nСуд қарори асоида тайинланган ва тўланиши белгиланган алиментдан ташқари моддий ёрдам сўраш ёки талаб қилиш ҳам мумкинми?\nЖамила Отаева, Самарқанд вилояти\n— Оила кодексининг 103-моддасига асосан ота-она фавқулодда ҳолатлар (болалар оғир шикастланиши, касал бўлиши ва бошқалар) туфайли келиб чиққан, боланинг таъминоти учун зарур бўлган қўшимча ҳаражатларда иштирок этиши шарт. Қўшимча ҳаражатларда иштирок этишдан бош тортган ота (она)дан суд уларнинг оилавий ва моддий аҳволини ҳисобга олиб, қўшимча ҳаражатларни қисман пул билан тўланадиган қатъий суммада ундириш ҳақида ҳал қилув қарори чиқариши мумкин.\nФАРЗАНДДАН МОДДИЙ ЁРДАМ?!\nУзоқ йиллик турмушдан сўнг ажрашганда ҳам ота-оналардан бири вояга етган фарзандларидан моддий ёрдам олиш ҳуқуқига эгами?\nТўлаган Оқилов, Сирдарё вилояти\n— Оила кодексининг 109-моддасига асосан вояга етган, меҳнатга лаёқатли болалар меҳнатга лаёқатсиз, ёрдамга муҳтож ўз ота-онасига таъминот беришлари ва улар тўғрисида ғамхўрлик қилишлари шарт.\nОТА-ОНАНГИЗГА АЛИМЕНТ ТЎЛАЙСИЗ, АГАР…\nЁрдамга муҳтож меҳнатга лаёқатсиз ота-онага алимент тўлаш қай тартибда амалга оширилади?\nНодир Жумаев, Тошкент шаҳри\n— Оила кодексининг 110-моддасига асосан вояга етган, меҳнатга лаёқатли болалар ўз ота-онасига ихтиёрий равишда моддий ёрдам беришдан бўйин товласалар, таъминот миқдори болаларнинг оилавий ва моддий аҳволини ҳисобга олган ҳолда суднинг ҳал қилув қарорига асосан белгиланади. Ота-она, алимент ундириш ҳақидаги талабни ўз болаларининг бирига ёки бир нечтасига нисбатан қўйганлигидан қатъи назар, алимент миқдорини белгилашда суд вояга етган, меҳнатга лаёқатли болаларнинг барчасини ҳисобга олиши лозим. Вояга етган, меҳнатга лаёқатли болалардан алимент ундириш низоси узил-кесил ҳал бўлгунга қадар судья шу низо бўйича вақтинча тўлаб турилиши лозим бўлган суммани кўрсатиб, ажрим чиқариши мумкин. Вояга етган, меҳнатга лаёқатли болалардан ундирилаётган алимент миқдори қонун ҳужжатларида белгиланган энг кам иш ҳақи миқдорининг учдан бир қисмидан кам бўлмаслиги керак.\nСИЗ ОЗОДСИЗ, ҚАЧОНКИ…\nҚай ҳолларда суд эр ва хотинни бир-бирларига таъминот бериш, яъни вояга етмаган фарзандлари учун алимент тўлаш мажбуриятидан озод қилади?\nБотир Оқилов, Қашқадарё вилояти\n— Оила кодексининг 120-моддасига асосан суд қуйидаги ҳолларда таъминот бериш мажбуриятидан озод қилиши мумкин:\nАгар ёрдамга муҳтож эр ёки хотиннинг меҳнатга лаёқатсиз бўлиб қолиши унинг спиртли ичимликларни, гиёҳвандлик воситаларини, психотроп моддаларни суиистеъмол қилиши ёки қасддан жиноят содир этиши оқибатида юз берган бўлса, эр (хотин)ни ёрдамга муҳтож меҳнатга лаёқатсиз хотин (эр)га таъминот бериш мажбуриятидан озод қилиши ёхуд бу мажбуриятни муайян муддат билан чеклаб қўйиши мумкин.\nUshbu ma’lumot dan olindi!\nКатегория: BAXS — TORTISHUV / FIKR MULOHAZA |\nKo’rganlar:: 1008 |


Қарздор қарзини бермаса, қандай йўл тутилади? - 20 Июля 2020 - www.SheJoT.CoM\nГлавная » 2020 » Июль » 20 » Қарздор қарзини бермаса, қандай йўл тутилади?\nДин нуқтаи назаридан:\nҲозирги замонда айрим инсонлар олинган қарзни бутунлай ёки қисман қайтармасликнинг масъулиятини сезишмайди. Пайғамбаримиз Муҳаммад соллаллоҳу алайҳи васалламнинг муборак ҳадисларини ўқиган киши қарзни қайтариш қанчалик муҳим иш эканини тушуниб етар.\n"Кимки қарз олиб уни қайтариш ҳақида ўйламаса, Аллоҳ хузурига ўғри бўлиб боради” (Ибн Можа ривояти).\nПайғамбаримиз алайҳиссаломнинг ўзлари қарз олишда ниҳоятда эҳтиёт бўлганлар, қарз олишларига тўғри келиб қолганда ҳам ўрнига бирон бир нарсани гаровга қўйиб, кейин олар эдилар. Бу ҳақида Имом Бухорий келтирган ҳадисда айтилган: "Расулуллоҳ соллаллоҳу алайҳи васаллам бир яҳудийдан қарзга озиқ-овқат олдилар ва эвазига темир зирҳларини қолдирганлар” («Фатҳул Борий» 5/53). Яна бир ҳадисда: "Шаҳидларнинг қарзларидан бошқа барча гуноҳлари кечирилади” («Саҳиҳул Муслим», 3498-ҳадис).\nЭътибор беринг, ҳатто шаҳидларнинг ҳам қарзи кечирилмас экан. Албатта, қарз расмийлаштирилган бўлса, муаммо ҳам бўлмайди, суд орқали уни қайтариб олиш мумкин. Ислом динида қарзни гувоҳлар билан расмийлаштириш маъқулланади. Дин тарқалишининг илк босқичларида бу мажбурий эди. Кейинчалик шундай муаммолар юзага келмаслиги учун қарзни расмийлаштиринг, яхшиси, гаровга бирон бир нарса қолдиришни талаб қилинг. Гаровга нарса қолдириш ҳам шариатимизда рухсат этилган. Қарз расмийлаштирилмаган ҳолда қарздорнинг виждонига умид қилишдан ўзга чора йўқ. Қарздорга ота-онаси ёки яқинлари орқали таъсир ўтказиб кўриш ҳам мумкин. Фарзандларига, яқинларига тушунтиришларини илтимос қилинг. Шариатда қарздор имкони бўла туриб қарзни қайтармаса, шу қарз қийматига тенг бирон бир мулкини мусодара қилишга рухсат берилган. Аммо қарздор имкони йўқлигидан қарзини беролмаётган бўлса, мол-мулкини мусодара қилиш мумкин эмас. Барчаси қонундан четлашмаган холда бажарилиши лозим. Ҳуқуқингиздан фойдаланишингиз мумкин, албатта, натижаси ёмон ҳолатлар юзага келмайдиган бўлса. Мисол учун ўғриликда айблов каби.\nПсихология нуқтаи назаридан:\nСиз дуч келган муаммо билан, янглишмасам, ҳар ўнинчи инсон тўқнашади. Гап шундаки, кўпчилик қарздор инсон қарзини маълум бир сабабларга кўра қайтармаслигидан ноқулай аҳволга тушиб қоладилар. Қизиғи шундаки, аслида қарздор инсон ноқулайлик сезиши керак. Ажабланарлики, қарздор инсон ўзини шундай тутадики, ноқулайликни у эмас, қарз берувчи шахс сеза бошлайди. Сабаби, бу ерда қарз берувчининг руҳиятига масъулият ва айбдорлик ҳиссини шакллантириш орқали таъсир ўтказилади. Бундай ҳолатларда қарздорлар ўзларини худди қарз берувчи уларни тинч қўймай, пулини талаб қилаётгандек тутадилар. Натижада қарз берувчи пулини олишидан умид қилмай ёки бу пуллар муносабатларини бузишига арзимайди, деб ҳисоблаб, аста-секин қарздорни тинч қўяди.


ХОТИРА НЕГА БУЗИЛАДИ? » Тиббий психология – Расмий сайт\nЯнгиликлар » Энциклопедия » ХОТИРА НЕГА БУЗИЛАДИ?\nХОТИРА НЕГА БУЗИЛАДИ?\nХотира бузилиши сабаблари кўп. Улар ўтказилган бош мия жароҳатлари, спиртли ичимликларни истеъмол қилиш, атеросклероз, тез-тез кузатиладиган стресс ҳолатлари ва ҳ.к.\nКўп одамлар қисқа муддатли хотира бузилишидан азият чекади. Масалан, кимдир кеча нима овқат егани, ким билан учрашгани ёки ишхонадан қандай топшириқ олганини эслай олмайди. Баъзилар кимга неча пул бергани, қаерга бориш кераклиги, нима ваъда қилганини унутиб қўяди. Бундай мисолларни кўплаб келтириш мумкин. Бироқ ушбу одамлар болалик даврида нима ишлар қилгани, қайси устозидан қандай мақтов эшитгани ёки дашном олгани, опаси ёки акаси билан қайси масала устида тортишганини яхши эслашади. Демак, бир неча йиллар олдин бўлиб ўтган воқеалар яхши эслаб қолинса-да, кечаги кундаги воқеалар унутилиши кўп одамда учрайди.\nТушдаги воқеаларни эслаб қола олмаслик ҳам хотира бузилишининг бир тури бўлиб, унинг инсонга зиёни йўқ. Яна шуни эсда тутиш лозимки, инсон мияси аслида зарур бўлмаган ва иш фаолиятида ишлатилмаган маълумотларни ҳам “хотира захираси”дан ўчириб ташлайди. Мия шу йўл билан гўёки янги маълумотларга йўл очади.\nХотира бузилишини даволаш ва олдини олиш учун кўп асабийлашмаслик, зарур бўлмаган маълумотлар билан мияни чарчатмаслик, тўғри овқатланиш, спиртли ичимликлар ичмаслик, ақлий ва жисмоний меҳнат мутаносиблигини сақлаш муҳим аҳамиятга эга. Агар хотира бузилиши узоқроқ давом этса, невропатолог ёки нейропсихологга мурожаат қилиб, даволаниш тавсия этилади.\nҚўшилган: 22:56 / 15-04-2021 Ўқилди: 53


Мурожаат ва натижа – Page 81 – istemol.uz\nНавоий вилояти. Кўрилган зарар қоплаб берилишига эришилди\n13.09.2016 Azizjon Мурожаат ва натижа\nНавоий шаҳрида яшовчи фуқаро Рухсора Амонова Навоий шаҳридаги буюм бозори ҳудудида жойлашган модалар ательесига фарзанди учун мактаб формасини тикишга буюртма берган. Хизмат кўрсатувчи корхона томонидан\nНавоий вилояти. Фуқаролар мурожаати – ҳамиша эътиборда\nНавоий шаҳар истеъмолчилар ҳуқуқларини ҳимоя қилиш жамиятига Навоий шаҳар “Янги ариқ” МФЙда яшовчи фуқаро Нилуфар Рўзиеванинг “Ишонч телефони” орқали қилган оғзаки мурожаати жамият мутахассислари томонидан\nБухоро вилояти. Нореал қарздорликка чек қўйилди\nЎзбекистон истеъмолчилар ҳуқуқларини ҳимоя қилиш жамиятлари федерацияси Бухоро вилоят ҳудудий бирлашмасига Бухоро шаҳар, А.Жомий кўчаси, 5-уй, 37-хонадонда яшовчи фуқаро М.Батурова томонидан ариза келиб тушган. Мазкур\nНавоий вилояти. Асоссиз қарздорлик ёки истеъмолчи ҳақ бўлиб чиқди\n09.09.2016 Azizjon Мурожаат ва натижа\nХатирчи туман истеъмолчилар ҳуқуқларини ҳимоя қилиш жамиятига “Учтепа” МФЙда яшовчи фуқаро Дилшод Умаров шикоят аризаси билан мурожаат қилган. Мурожаатда келтирилишича истеъмолчи ойма-ой табиий газ учун\nНавоий вилояти. Билса ҳазил, билмаса чин…\nЗарафшон шаҳар истеъмолчилар ҳуқуқларини ҳимоя қилиш жамиятига шаҳардаги Paynet шохобчалари хизматларидан эътироз билдирилган мурожаатлар келиб тушди. Хусусан, уларда хизмат кўрсатувчи ходимлар томонидан терминал орқали хизмат\nНавоий вилояти. Истеъмолчи ҳуқуқи тикланди\n08.09.2016 Azizjon Мурожаат ва натижа\nҚизилтепа туман истеъмолчилар ҳуқуқларини ҳимоя қилиш жамиятига тумандаги “Айрончи” маҳалласида яшовчи фуқаро Турсунова Дилбар ёзма ариза билан мурожаат қилди. Фуқаро мурожаатида Қизилтепа туман марказий бозорида\nҚашқадарё вилояти. Харидор талаби қондирилди\n07.09.2016 Azizjon Мурожаат ва натижа\nҚарши тумани, Азлартепа МФЙ, Азлартепа қишлоғида яшовчи Сайдулло Норқизилов 2016 йил 21 август куни Қарши шаҳри “Фарҳод” савдо мажмуасида жойлашган якка тартибдаги тадбиркор “Ғофуров Жасур\nФарғона вилояти. Тармоқда газ бўлмаса-да…\n29.08.2016 Azizjon Мурожаат ва натижа\nУчкўприк туман истеъмолчилар ҳуқуқларини ҳимоя қилиш жамияти номига тумандаги Бешкапа қишлоғида яшовчи фуқаро Т.Қорабоев туман газ таъминоти корхонаси томонидан шартнома шартлари бузилиб, етказиб берилмаган газ\nФарғона вилояти. Зарар қопланди\nБиз маҳсулот харид қилиш жараёнида унинг сифати, яроқлилик (сақлаш), кафолат муддатларига эътибор қаратишимиз табиий. Лекин сотувчилар ўз маҳсулотини сотиш чоғида барчаси жойида эканлигини юз карра\nФарғона вилояти. Қонунбузилиш ҳолати бартараф этилди\nФарғона туман ИҲҲҚ жамияти томонидан аҳоли ўртасида Ўзбекистон Республикасининг “Истеъмолчиларнинг ҳуқуқларини ҳимоя қилиш тўғрисида”ги қонуни мазмун-моҳиятини кенг тарғиб қилиш бўйича тизимли ишлар олиб борилмоқда. Қонун\n«Previous Posts 1 … 79 80 81 82 83 … 97 Next Posts»


Қирғизистон жанубида илк маротаба 850 ўқувчига мослашган энергия тежовчи мактаб қурилиши бошланди | ҚИРҒИЗИСТОН ЯНГИЛИКЛАРИ\nҚирғизистон жанубида илк маротаба 850 ўқувчига мослашган энергия тежовчи мактаб қурилиши бошланди\nЎш воқеаларидан сўнг, Туркия мамлакати Қирғизистон учун ёрдам қатори грант бўйича 16 млн доллар ажратди. Бундан ташқари, БМТнинг ривожлантириш лойиҳаси остида Қирғизстонда энергиятежаш лойиҳаси амалга оширилиб, мазкур дастур асосида иккита лойиҳа бошланган.\nУларнинг бири пойтахт Бишкекда ва иккинчиси Ўш шаҳрида. Бу ҳақда Ўш ва Жалолободни қайта тиклаш Давлат бош дирекцияси бошчиси Жантўра Сатибалдиев билдирди.\nЎш ва Жалолободни қайта тиклаш Давлат бош дирецияси матбуот ҳизматининг билдиришича, мактаб Ўшнинг Ақ Тилек кичик районида қурилмоқда.\nМактаб лойиҳасини ҳужжатлаштириш “Бинода энергоэффективликни яхшилаш” лойиҳаси асосида БМТнинг ривожлантириш лойиҳаси молияси ҳисобига амалга оширилган. Қурилиш ҳомийси Туркия ҳукумати. Буюртмачи Ўш ва Жалолободни қайта тиклаш ва ривожлантириш Давлат бош дирекцияси.\nҚурилиш тендери ғолиби турк “Санбай Иншаат LTD” қурилиш ширкати. Қурилиш муддати 330 кун. Мактаб биноси бошқа мактабларга нисбатан бир йилда соатига 700 минг кВт дан кўпроқ энергияни тежайди. Иситиш, ёритиш, шамоллатиш ишлари махсус диспетчерлик пунктдан олиб борилади.\nЖантўра Сатибалдиевнинг сўзларига кўра, бу ер аввал мактабга ажратилган жой бўлган.\nШунингдек, Жантўра Сатибалдиев мактабнинг ўзгачалигига тўхталиб ўтди.\n“Туркия мамлакати томонидан ёрдам қатори Грант асосида ўн олти млн (16 млн) доллар беришган. Бу экспериментал ҳисоб бўйича эллик фоизга иссиқлик, электр энергия ва бошқаларни тежайди, энг асосийси шу”, - дейди Жантўра Сатибалдиев kloop.kg га берган интервьюсида.\nШу ўринда, лирекция бошчиси бу лойиҳа Қирғизстоннинг фақат Бишкек ва Ўш шаҳарларида амалга ошаётганини ва қурилиш биринчи Ўш шаҳрида бошланганлигини таъкидлаб ўтди.\n“Мактаб 850 ўқувчига мослашган,барча шароитлар билан.Бадан тарбия зали, илмий-текшириш тажрибалар учун махсус асбоб-ускуна билан жиҳозланган лабаратория, мажлислар зали, ошхона, спорт зали, алоҳида электр энергия билан таъминланади”-деди Жантўра Сатибалдиев.\nЎш шаҳар маориф бошқармаси бошчиси Абдивали Балтабаев бу мавзенинг ўқувчилари аввалги ҳолатини эслаб бундай дейди.\n“ Аввал бу кичик мавзеълик боллар шаҳарга бориб ўқишар эди.Уларнинг ҳаммаси жамоат транспортига тушиб, баъзилари эса иккита маршрутга ўтириб боришар эди. Бу ерда мингдан ошиқ мактаб ёшидаги боллар бор.Энди ўйлаб кўринг, мингдан ошиқ бола шаҳарга бориб ўқийди. Шаҳар бу ердан камида етти километр узоқликда.”\nАқ -Тилек яшовчиларининг қувончи чекчиз\n“Беҳад ҳурсанд бўлиб,севиниб,невараларимизни етаклаб келиб турибмиз. Қурилса жуда яҳши бўларди,чунки бу биз ва шу ерда яшовчиларнинг кўпдан бери кутган нарсамиз. Бу ер асли совет иттифоқи йилларида мактабга ажратилган жой эди. Мен ўзим шифокорман, агар шу ерга поликлиника очилиб қолса, шу ерда Ақ-Тилекликларга хизмат қиламан деган умидим бор”\n“ Аввал фарзандларимиз автобекатларда совуқ қотиб туришар эди, невараларим шу мактабга боради, деб жуда ҳурсанд бўлиб турибман. Буни биз ўн беш йил кутдик. Билим бизнинг фарзандлар учун энг асосийси.Ўйлайманки, бу мактаб кейинчалик ўз ўқувчилари билан фахрланади. Чунки бизнинг қобилиятли болларимиз жуда кўп”\n“Мана мактаб тушяпти, бу мактаб ҳам жуда яхши бир шароити билан бўляпти. Мактабнинг лойиҳаси ҳам жуда яхши,энергияни тежаб берадиган система билан бўлаяпти. Бу кичик мавзеънинг ўқувчилари учун жуда яхши бўлади”,- дейди Ўш шаҳар маориф бошқармаси бошчиси Балтабаев Абдивали.\n“ Биз ҳам Қирғиз давлатига ўз миннатдорчилигимизи билдирамиз”-, дейди “Санбай Иншаат LTD” қурилиш ширкатининг Қиғизстондаги расмий координатори Ҳусейин Мазлум Тургун.\nЎш ва Жалолободни қайта тиклаш Давлат бош дирекцияси бошлиғи Жантўра Сатибалдиевнинг сўзларига кўра, мактаб келаси йилга қурилиб битади.\n“ Ўйлайманки, келаси йилнинг янги ўқув йилига бу мактаб ўз ўқувчиларини қабул қилишга тайёр бўлади”-деди Жантўра Сотиболдиев kloop.kg билан бўлган суҳбат якунида.\nЛойиҳа қурувчиси Максат Артикбаев қурувчилар икки гуруҳга бўлиниб ишлаётганини айтади.\n“Бу ерда юздан ошиқ қурувчилар ишлаб, уч маҳал овқат билан таъминланади. Ҳафтасига бир кун таътил берилади.Улар навбат билан ишлашади, биринчи гуруҳ эрталабки соат 8:00 дан кечки соат 16:00 гача, иккинчи гуруҳ кечки соат 17:00 дан тунги соат 24:00 гача”\nМактаб Ўшнинг Ақ -Тилек кичик мавзеидаги йўл бўйида жойлашган масжид ёнида жойлашган. Мактаб умумий майдони 9046 кв/м.\nМақола муаллифи: Раҳматулло Байбабаев\nАввалги мақолаВалерий Белокон «Манас Банк»ни қайтармоқчи\nНавбатдаги мақола«Нефтчи» ҳамда «Абдиш-ата» Қирғизистон мустақиллиги финалида


Qalampir.uz - Ассанж ўзини полиция қўлига топширишга тайёр эканини билдирди\nАссанж ўзини полиция қўлига топширишга тайёр эканини билдирди\n15:36, 04.02.2016 Олам\n2012 йилдан бери Лондондаги Эквадор элчихонасида сиёсий бошпана остида яшаётган Ассанж ниҳоят алоқага чиқди.\n“Викиликс” асосчиси Жулиан Ассанж БМТ унинг қўлга олинишини қонуний деб тан олгудек бўлса, Буюк Британиядаги Эквадор элчихонасидан чиқиб ўзини полиция қўлига топширишини маълум қилган, дея хабар беради “Vesti.ru” нашри. Бу ҳақда у ўзининг Twitter’даги саҳифаси орқали эълон қилган. Қисқа муддат ичида БМТ унинг қўлга олиниши билан боғлиқ масалани кўриб чиқади. Агар унинг ҳибсга олиниши қонунга хилоф деб топилса, у озод этилиши ҳам мумкин.\n“Агар БМТ менинг Буюк Британия ва Швеция борасида мағлубиятга учраганимни эълон қилса, мен жума куни, куннинг ярмида элчихонани тарк этаман ва аппеляцияга ҳам умид қилмаган ҳолда Британия полицияси қўлга олишига розилик билдираман. Агар мен ғолиб чиқсам ва давлат вакиллари ноқонуний ҳаракатларни амалга оширган бўлса, у ҳолда менга паспортимни қайтариб беришларини ҳамда мени тўхтовсиз ҳибсга олишга ҳаракат қилишга нуқта қўйишларини сўрайман”, – дейди Ассанж.\nЭслатиб ўтамиз, Ассанж 2012 йилдан бери Лондондаги Эквадор элчихонасида яшириниб келяпти. Қамоққа олишга бўлаётган ҳаракатларни у сиёсий ҳаракат деб билмоқда. Чунки у махфий ҳужжатлар борасидаги сирларни билгани учун ҳам АҚШ томонидан экстрадиция қилиниши мумкинлигини айтмоқда.\nWikileaks лойиҳаси 2006 йили ишга туширилган ва унда бир неча йилар давомида махфий ҳужжатлар борасидаги маълумотлар чоп этиб борилган. Айниқса АҚШ дипломатик хизмати билан боғлиқ ҳужжатлар ҳалқаро ташкилотнинг назаридан четда қолмаган.\nМаълумот учун, Жулиан Ассанж 2010 йили Лондонда Швеция ҳуқуқ тартибот органлари томонидан номусга тегиш айблови билан қўлга олинган ва уни зудлик билан экстрадиция қилишни талаб қилган. 2012 йили у Лондондаги Эквадор элчихонасидан сиёсий бошпана беришларини сўраган ва ўша вақтдан бошлаб элчихонада яшамоқда.\nТеглар:Жулиан Ассанж БМТ Эквадор элчихонаси\nТуркия Россиянинг таклифини рад этди\n11:49, 14.12.2018 2 853\n20:43, 26.10.2018 1 702\n18:29, 13.10.2018 7 496\n11:24, 26.09.2018 6 152


29 июнь, соат 21:00\n6.Н. де Йонг (9)\nБруно Мартинс Инди (9)\nДос Сантос (48)\n' Мексика терма жамоаси кетма-кет олтинчи маротаба плей-оффга чиқди ва олтинчи маротаба плей-оффнинг илк ўйинидаёқ ортга қайтмоқда!\n90+7' Ўйин якунланди! Голландия терма жамоаси ўйиннинг сўнгги дақиқаларида иккита гол уриб, ғалабани илиб кетди!\n90+6' Акино тўпни жарима майдончаси остонасида турган шеригига узатиб, ўзи жарима майдончасига ёриб кирди. Аммо у тўпга етиб бора олмади\n90+5' Лайюн тўпни ўнг қанотда очилган Акинога узатди. Унинг ўткир бурчак остида йўллаган зарбасини Силессен эгаллаб олди!\n90+4' ГООООЛЛЛЛЛ! Хунтелар, 2:1!\n90+3' Роббен чап қанотдан ҳимоячини алдаб ўтиб, жарима майдончасига ёриб кирди ва майдоннинг сўнгги чизиғи устида тўпни тўхтатди. Мексика сардори Рафаэль МАркесдан ўтиб кетаётганида ҳимоячи Роббеннинг оёғидан илиб қолди\n90+3' Пенальтииии!!!! Мексика дарвозасига!!!\n90' Иккинчи бўлимга 6 дақиқа қўшиб берилди\n88' Роббен тўпни бурчакдан етказиб берди ва голландияликлардан бир тўпни бош билан дарвозага эмас, ортга қайтарди. Снейдер эса 10-12 метрлардан кучли зарба билан тўпни дарвоза бурчагига жойлаб қўйди!\n88' ГОООООЛЛЛ!!! Снейдер, 1:1!!!!\n85' Бурчак тўпи қайтарилди, аммо тўп яна жарима майдончасига етказилди. Хунтелаар яқин масофадан дарвоза томон зарба йўллади. Очоа зарбани қайтарди. Хунтелаар офсайдда қолганди\n84' БУрчак тўпи. Недерландия\n79' Оҳо-ҳо-ҳо! Мексикалик ярим ҳимоячи икки нафар голланд орасида ўтиб кетди ва 18 метрлардан кучли зарба йўллади. Зарбага аниқлик етишмади!\n79' Ўйин давом этади\n76' Иккинчи бўлимнинг 30 дақиқаси ортда қолди. Сув-тайм. 2 дақиқалик сувхўрлик\n75' Голландияда ўзгариш: Ван Перси ўрнига Клаас Ян Хунтелаар туширилди\n75' Роббен томонидан бурчакдан етказилган тўпга Влар бош билан зарба берди. Ноаниқ\n75' Мексикада ўзгариш: Перальта ўрнига Хавьер Эрнандес туширилди\n74' Вууууҳҳ, яна Очоаааа!!! Роббен чап қанотдан бир ҳимоячини алдаб ўтиб, жарима майдончасига ёриб кирди ва ўтир бурчак остида зарба берди. Очоа тўпни қайтариб қолди. БУрчак тўпи\n71' Мексикаликларнинг кам сонли ҳужумларидан бири. Эррера тўпни чап қанотдан жарима майдончасига етказиб берди. Тўп ҳеч кимга насиб этмади\n69' Голландия чап қанотдан жарима зарбасини амалга оширди. жарима майдончасига етказилган тўпни ҳимоячилар қайтаришди\n67' Роббен жарима майдончаси ичида йиқилди, аммо Проэнса унга ишонмади\n66' Мексика ҳужумчиси дарвозабон билан бирга-бир вазиятга чиқиши мумкин эди, аммо офсайд!\n65' Недерландлар бурчак тўпин ўйинга киритишди. Жарима майдончаси ташқарисига қайтарилган тўпга европалик ярим ҳимоячилардан бири зарба берди. Ноаниқ\n62' Голландия босимни оширмоқда. Роббен жарима майдончасининг чап қанотдаги бурчагидан тўпни кўтарди, аммо Снейдер унга бироз ета олмади\n61' Мексикада ўзгариш: Дос Сантос ўрнига Акино туширилди\n59' Вууууҳҳ! Роббен чап қанотдан марказ томон кўчди ва тўпни Снейдерга берди. Снейдернинг зарбаси эса ҳимоячининг оёғига тегиб, дарвоза устидан ўтиб кетди\n57' Вуууууҳҳ, Очоаааааа! Тўп бурчакдан етказиб берилганидан кейин Де Врей 5-6 метрдан дарвоза томон зарба берди. Очоа даҳшатли сэйв билан тўпни қайтариб қолди. Тўп унинг қўлидан кейин дарвоза устунига тегиб, майдонга қайтди!\n57' Голландлар бурчак тўпи ишлашди\n56' Голландияда ўзгариш: Верхаг ўрнига Мемфис Депай туширилди\n53' Дарвозагача 28 метрлардан йўлланган зарба жонли деворга тегиб қайтди\n52' Мексика жарима зарбасини тепиш ҳуқуқига эга бўлди\n51' Мексика жарима зарбасини амалга оширди. Эррера ўнг қанотдан тўпни жарима майдончасига етказиб берди ва ҳужумчининг бош билан берган зарбаси дарвоза устидан ўтиб кетди\n48' Дос Сантос 22-23 метрлардан чап оёқ билан кучли зарба йўллади ва дарвозанинг олис пастки бурчагина аниқ нишонга олди. Силессен тўпга ташланишга кеч қолди!\n48' ГООООЛЛЛЛЛ!!!! Дос Сантос, 0:1!!!\n' Ҳаво ҳароратининг юқорилиги футболчиларнинг ҳаракатларига салбий таъсир кўрсатмоқда назаримизда. Айниқса, европаликлар оғир ҳаракат қилишмоқда\n' Ҳозирча Голландия - Мексика - 0:0\n45+4' Биринчи бўлим якунланди\n45+3' Аввалги тўқнашувда жароҳат олгани учун Эктор Морено замбилдан майдондан ташқарига олиб чиқиб кетилди\n45+2' Вууҳ, Мексика ҳимояси қўпол хатога йўл қўйди. Снейдер тўпни эгаллаб олиб, олдинга борди ва тўпни чап қанотдан олдинга ўтаётган Роббенга узатди. Арьен икки ҳимоячи орасидан ўтиб кетаётганида ҳимояилар тўпни қайтариб қолишди. Роббеннинг ўзи йиқилди. Пенальти эса йўқ\n43' Мексиканинг қарши ҳужумлари хавфли бўлмоқда! Дос Сантос шерикларидан тўпни қабул қилиб олди ва жарима майдончасига кириб келиб, ўткир бурчак остида зарба йўллади! Силессен тўпни оёқлари билан қайтариб қолди\n42' Роббен бурчак тўпини шеригига узатиб, қайта қабул қилиб олди ва жарима майдончасига узатди. Тўп ҳеч кимга тегмай, майдонни тарк этди\n38' Мексикаликлар жавоб ҳужумини ташкил қилишди. Муваффақиятсиз\n37' Голландия рақиби мудофаа қўрғонини фақатгина тўпни олис масофадан етказиш орқали ёриб ўтмоқда. Снейдер жарима майдончасининг чап томонида тўпни қабул қилди ва дарвозабон майдончаси томон еказмоқчи бўлганди, дарвозабоннинг ўзи тўгп эга чиқди\n30' Португалиялик Педро Проэнса ўйинда бир дақиқалик танаффус эълон қилди. Олдиндан белгиланган қоидага кўра, ҳаво ҳарорати 32 даражадан ошса, ҳар бир бўлимнинг 30-дақиқасида бир дақиқадан танаффус берилади. Футболчилар томоқларни хўллаб олишмоқда. Бундай ҳолат ЖЧ-2014да илк марта кузатилмоқда\n28' Мексика ҳужумчиси дос Сантос 17 метрдан дарвозани ўққа тутди. Силессен тўпни эгаллаб олди\n26' Майдон марказидан тўп Ван Перси томон етказилди. Жамоа сардори жарима майдончаси ичида тўпни оёғининг учи билан ўзига бўйсундирди, аммо ўткир бурчак остида сакраб турган тўпни дарвоза томон аниқ йўллай олмади\n19' Ҳужумларнинг хавфлилик даражаси ошиб бормоқда! Голландия жарима майдончаси ичида Влар оёғи билан, Эррера эса оёғи билан тўпга ташланди. Тўп ҳар иккаласига ҳам тегди ва ушбу жойга югуриб келаётган Силессен устидан ўтиб... дарвоза устуни ёнидан ўтиб кетди!\n18' Голландиянинг жавоб ҳужуми! Верхаг жарима майдончасининг ўнг томонидан тўпни жамоадошларига узатди. Тўп мексикаликларга насиб этди\n17' Оҳоҳоҳо! Мексика ҳисобни очиши мумкин эди. Жарима майдончасига етказилган тўпни Эррера кўкраги билан қайтарди ва уни ортга қайтарди. Дос Сантос тўпни Лайюнга берди ва ярим ҳимоячининг қийин вазиятда йўллаган зарбаси шундоққина дарвоза устуни ёнгинасидан думалаб ўтиб кетди...\n16' Бурчак тўпи Мексика учун хавфли бўлмади\n15' Мексикаликлар майдон марказида тўпни йўқотишди. Роббен тўп билан жарима майдончасининг чап қанотига яқинлашиб келди ва тўпни жарима майдончаси ичига узатаётганида тўп ҳимоячига тегиб, майдонни тарк этди\n14' Мексика дадилроқ ўйнамоқда. Лайюн чап қанотдан жарима майдончасига яқинлашиб келди ва тўпни дарвозабон майдончаси яқинидаги дос Сантосга узатди. Ҳужумчи тўпга бироз ета олмади\n13' голланд ҳимоячиси Влар тўпни рақибига олдириб қўйди ва мексикалик ярим ҳимоячининг жарима майдончасига узатган тўпини марказий ҳимоячи қайтариб юборди\n9' Голландияда мажбурий ўзгариш: Жароҳат олган Найжел де Йонг ўрнига Бруно Мартинс Инди туширилди\n8' Тўп билан кўпроқ голландлар муомалада бўлишмоқда. Мексика эса кучли кучли прессинг эвазига тўпни эгаллаб олишга ва тезкор қарши ҳужум ташкил қилишга уринмоқда.\n7' Майдонда бир-бирга боғланган 3та рангли шарт учиб юрибди.\n5' Лайюн ижросида яна зарба, яна ўша нуқтадан. Бу сафар тўп дарвоза устуни ёнидан ўтиб кетди\n2' Дарвоза томон дастлабки зарбани Мексика футболчиси Лайюн берди. Тўп баланддан ўтиб кетди\n1' Ўйин бошланди! Тўпни ўйинга Мексика киритиб берди\n' Бир дақиқадан кейин ўйин бошланади\n' Бугунги ўйинда расмий мезбон - Голландия!\n' Айни пайтда Мексика давлат мадҳияси янграмоқда\n' ЖЧ-2014нинг яна бир қизиқарли ўтиши кутилаётган нимчорак финал босқичидан ўрин олган баҳсини кузатиб боришга таклиф қиламиз


Ригада ЕИ ва постсовет давлатлари лидерлари ҳамкорлик масаласини муҳокама қилади\n27 ноябр 2020, Тошкент вақти: 19:21\nЕвропа Иттифоқи байроғи.\nБугун Ригада Европа Иттифоқи расмийлари Озарбайжон, Арманистон, Беларус, Грузия, Молдова ва Украина раҳбарлари билан учрашади.\n“Шарқий ҳамкорлик” деб аталувчи мазкур саммитнинг биринчи йиғилиши 2013 йилда Вильнюсда бўлиб ўтган эди. Ўшанада Украина раҳбари Виктор Янукович европа иттифоқви билан ҳамкорлик шартномасини имзолашдан бош тортгнан ва бунинг ортидан Украианада норозилик намойишлари бошланиб, у ҳокимиятдан қувилган эди.\nОрадан бир ярим йил ўтгач ўтказилаётган Рига саммити Россиянинг ўз қўшнилари, жумладан, Украина билан муносабатларида ўзгаришлар бўлган бир вақтга тўғри келмоқда. Собиқ Иттифоқнинг мазкур олти давлати Россияга эҳтиёткорлик билан муносабат билдириб, Кремлнинг империалистик амбициялари мавжудлигидан ташвиш билдириб келади.


Қорақалпоғистонлик режиссёрнинг Орол ҳақидаги фильми xалқаро кинофестивалда ғолиб бўлди\n14:15 / 26.03.2021\nИспаниянинг Барселона шаҳрида жорий йил 22 март куни бўлиб ўтган «We Art Water» 5-халқаро кинофестивалида қорақалпоғистонлик режиссёр Қудрат Атажановнинг «Кафолатсиз ҳаёт» (Life without guarantee) номли видеоролиги 1-ўринга лойиқ топилди. Бу ҳақда «Ўзбеккино» Миллий агентлиги хабар берди.\nМазкур фестиваль онлайн тарзда ўтказилган бўлиб, танловга қўйилган қисқа метражли фильмларнинг мазмуни сув мавзусига бағишланган. Фильмлар 3 та – микроанимация, микроўйинли ва микроҳужжатли йўналиш бўйича сараланди.\nҚудрат Атажанов «Кафолатсиз ҳаёт» видеоролиги билан микроҳужжатли фильмлар йўналишида иштирок этди.\nТанловга жами 131 давлатдан 1364 фильм қатнашган.\n«We Art Water» – сув мавзусига бағишланган қисқа метражли фильмлар фестивали бўлиб, ушбу тадбир We Are Water Foundation жамғармаси томонидан ташкил қилинган. Фестивалда сув муаммосидан яхши хабардор бўлиб, уни ўз асарларида намойиш қилган ижодкорларни тақдирлаш мақсад қилинган.\nАсосий мақсад эса, сув муаммосини ҳал қиладиган аудиовизуал материаллар яратиш орқали бутун дунё бўйлаб сув муаммоси тўғрисида хабардорликни оширишдир.\n«Кафолатсиз ҳаёт» видеоролиги жорий йил февраль ойида Россияда ўтказилган «Минута для будущего» номли халқаро видеороликлар танловида, шунингдек, Канаданинг Сув хавфсизлиги бўйича глобал институти томонидан ташкил қилинган «Сув ҳақида гаплашайлик» кинофестивалларида ҳам Гран-при ғолиби бўлган эди.\nФильмда Оролни соғинган денгизчи тўғрисида сўз юритилади\n14:13 / 27.03.2021\nОрол денгизи қуришига ядровий портлаш сабаб бўлганми?\n20:11 / 25.03.2021\nОрол денгизи бўйича 5,65 миллион долларлик янги лойиҳа тайёрланмоқда


ИнтерФУТБОЛ :: Златко Далич маъқуллайди!\nЗлатко Далич маъқуллайди!\nРоссиянинг ЦСКА клуби яқинда хорватиялик Звонимир Шарлия билан шартнома тузди. «СЭ» нашри мухбирлари эса «Темирни қизиғида бос» мақолига амал қилиб, хорватларни ЖЧ-2018 финали сари етаклаган Златко Далични суҳбатга чорлашди. Хорватия миллий жамоаси бош мураббийи ўз навбатида, нафақат «армиячилар»нинг янги вакилига баҳо берди, балки клуб сафидаги Никола Влашич ва Кристиян Бистрович ўйинидаги ўсишга ҳам тўхталди.\n- ЦСКА мухлисларига Шарлия ҳақида қандай маълумотлар тақдим эта оласиз?\n- Жуда қизиқарли футболчи. Ҳар ҳолда, ўтган мавсум «Славен Белупо»да кўрсатган ўйини шахсан менга маъқул келди. Шарлия катта салоҳиятга эгалигини амалда исботлади. Муҳими, унинг ўзи барчасини тушуниб турибди ва техник-тактик маҳоратини ошириш устида тинимсиз ишламоқда. Шарлия иккинчи лига мактабидан муваффақиятли ўтган йигит - мавсум-2016|2017да «Солин» клубида муносиб тўп сурди. Хуллас, унинг фаолияти бос-қичма-босқич ривожланмоқда. Мана, Хорватия чемпионатидан нисбатан кучли Россия лигасига йўл олди. Мамлакат миллий жамоаси бош мураббийи сифатида Шарлияни қўллаб-қувватлайман ва ушбу трансфердан хурсандман. Биламан, Россия Премьер-лигасида унга осон бўлмайди, лекин мураккаб чемпионатда ҳам ўз йўлини топишига ишонаман.\n- Хўш, футболчининг қандай кучли ва заиф томонлари бор?\n- Шарлия - марказий ҳимоячи. Эҳтимол, истиқболда универсал ўйинчига айланиб, таянч ҳудуди, чап ва ўнг тарафда ҳам тўп сурар... Лекин ҳозирги ҳолатда унинг асосий позицияси - ҳимоя маркази. Йигитча характер бўйича анча хотиржам, шунинг баробарида жанговар хусусиятлардан ҳам бебаҳра қолмаган. Дейлик, яккама-якка курашларда тажовузкор ҳаракатланади, ютқазишга хуши йўқ. Албатта, Звономир ҳали ўз устида кўп ишлаши керак, акс ҳолда, ўсишдан тўхтаб, иқтидорини бой бериши ҳеч гап эмас. Менимча, ЦСКАда тезроқ янги даражага чиқса керак. Фақат ҳаракатни сусайтирмаса, бас. Минусларига келсак, фақат ҳали етарли тажрибага эга эмаслигини айтишим мумкин. Бироқ бу камчилик 22 ёшли йигит учун оддий ҳолат саналади.\n- Айтишларича, Хорватия матбуоти Шарлияни Ведран Чорлука билан таққослаётган экан. Бу фикрга қўшиласизми?\n- Иккисининг ўйин услубида ўхшаш жиҳатлар борлиги айни ҳақиқат. Лекин Чорлука хорват футболида ёрқин из қолдиришга улгурган футболчи, Звонимир эса унинг даражасига тенглашиш йўлида ҳали анча тер тўкиши лозим. Шунинг баробарида айтишим жоиз, Шарлия янада муваффақиятлироқ фаолият юритиши мумкин, зеро, йигитчада бунинг учун барча зарур хислатлар бор.\n- Энди ЦСКАдаги хорватиялик футболчилар сони 3 нафарга етди. Бу яхшими ёки...?\n- Албатта, Бистрович, Влашич ва Шарлия ўзаро тил топишишда қийналмасалар керак. Агарда бир-бирларига ёрдам беришса, бундан ҳаммалари манфаат кўришади. Ҳар учови - хорват футболи келажаги. Жаҳон чемпионатидан кейин миллий жамоамиз таркиби кескин ўзгарди - бу давр талаби. Қолаверса, яқин 1-2 йилда Лука Модрич, Иван Ракитич, Деян Ловрен, Домагой Вида каби фахрийлар ҳам халқаро фаолиятига нуқта қўйиш ҳақида ўйлай бошлашади. Уларнинг ўринларини айнан Бистрович ва Шарлия эгаллашлари мумкин. Влашич эса ҳозирнинг ўзида Хорватия термаси аъзоси. Бу футболчи ҳам катта салоҳият соҳиби. Шу маънода айтсам, ЦСКА билан тўлақонли шартнома тузгани айни муддао бўлди.\n- Нима, «Эвертон»га қайтса, яхши бўлмасмиди?\n- Менимча, Влашич агар Англияга қайтганида, ўйинидаги маром бузиларди. Негаки, у ЦСКАда бир йил ўйнаб, маълум муваффақиятларга эришди, Россия футболига анча мослашди. Ҳозирда унинг учун энг муҳими - саломатлик. Афсуски, Никола бу йил бир неча марта жароҳатга йўлиқди, умид қиламанки, янги мавсумда барчаси ўз ўрнига тушади. Умуман, унинг нафақат ЦСКА, балки Хорватия миллий ва ёшлар жамоаларидаги ўйинларидан ҳам қониқиш ҳосил қилдим.\n- ЦСКА иштирокидаги ўйинларни нечоғли тез-тез кузатасиз?\n- Афсуски, барчасини кўришга имкон йўқ. Қолаверса, мураббийлар штабимизда ЦСКА ўйинларига жавоб берадиган алоҳида шахс бор - Ивица Олич. Влашич ва Бистровични айнан у диққат билан кузатарди, энди эса Шарлияга ҳам алоҳида эътибор қаратади, албатта. Ивицанинг ўзи вақтида ЦСКАда ўйнаган ва клубнинг ички ҳолатини мендан яхшироқ билади. Хуллас, Олич вакилларимиз масаласида москваликлар билан доимий алоқада.\n- Қизиқ, Шарлия ва Бистрович шу йилиёқ терма жамоада дебют қилишлари мумкинми?\n- Барчаси уларнинг ўзларига боғлиқ. Хорватия дунё харитасида катта мамлакат эмас. Шундай экан, биз хорижда тўп сураётган ҳар бир футболчимизга алоҳида ёндашамиз. Шахсан мен бу йигитлар келажагини терма жамоада кўряпман, аммо ҳозир муайян муддатни айтиш ноўрин. Барчасига қадамба-қадам интилиш маъқул.


Актриса Юлдуз Ражабова «Эътироф» мукофотини «ҳаётидаги энг ажойиб совға» деб атади - - - www.Voydoda.com - Развлекательный портал -\nАктриса Юлдуз Ражабова «Эътироф» мукофотини «ҳаётидаги энг ажойиб совға» деб атади\n11 Янв 2016(01:21)\nАктриса Юлдуз Ражабова «Эътироф» миллий мукофотини қўлга киритиш орзусида бўлганини маълум қилди. Бу ҳақда у «Бекажон» газетасига берган интервьюсида айтиб ўтди.\n«Бу мукофот ҳаётимдаги энг ажойиб совға бўлди. Назаримда, қалбида санъат иштиёқи ёнган ҳар бир санъаткор бундай мукофотларга сазовор бўлишни истайди, шу йўлда меҳнат қилади», — деди актриса.\n«Йўқ, мен кутмагандим, деган фикрларга қўшилмайман. Сабаб, ҳар гал ўша саҳнада Миллий мукофот топширилаётганда, залда ўтирган санъаткорлар: ‘Қанийди, мен ҳам шундай мукофот олсам’, деб орзу қилади. Мен ҳам ўтган йилларда шундай орзу-ҳавас қилганман», — деди Юлдуз Ражабова.\n«‘Эътироф’ мени янада олға қадам ташлашга, ундан-да юқори марраларни забт этишга ундади. Мукофотга лойиқ кўрилганимни эшитгач, суратга олиш жараёнидаги барча қийинчиликларим, актрисаликнинг ортидаги машаққатлар бир зумда унутилиб кетди», — дея қўшимча қилди Юлдуз Ражабова.\nЭслатиб ўтамиз, 2015 йилги «Эътироф» миллий мукофоти тақдимотида актриса Юлдуз Ражабова «Йилнинг энг яхши киноактрисаси» деб топилди. У хонанда Лоланинг янги клипида суратга тушаётгани учун, тақдимотда қатнашмаган.\nТеги: Актриса Юлдуз Ражабова «Эътироф» му


WhatsApp орқали қўнғироқларни пулли қилишмоқчи! - Terabayt.Uz\nИнтернет ривожланган мамлакатларда мессенжерлар орқали овозли ҳамда видеоли қўнғироқлар оммалашган. Бунда фақат трафик учун пул тўланиши боис, айниқса, чет элдагилар билан мулоқотда жуда қўл келади.\nЛиван ҳукумати ўз фуқароларидан IP-телефония (VoIP) орқали амалга ошириладиган қўнғироқлар учун қўшимча йиғим олишни режалаштирди. Янги солиқ ҳажми кунига 20 центга тенг бўлиб, унинг доирасига FaceTime ҳамда WhatsApp каби сервислар тушади, деб ёзади Reuters.\nИнтернет-қўнғироқларга солиқ солиш, Ливан ҳукуматининг ҳисоб-китобларига қараганда, иқтисодий қийинчиликда қолган ушбу мамлакат ғазнасига йилига қўшимча 200 миллион АҚШ доллари миқдорида маблағ туширади.\nТабиийки, ҳукуматнинг ушбу режаси ливанликларга умуман ёқмаяпти. WhatsApp ҳақидаги янгиликлар ресурси – WABetaInfo ўзининг расмий Twitter-саҳифасида ливанлик обуначилардан бири билан бўлиб ўтган ёзишма скриншотидан парча эълон қилган. Фойдаланувчининг сўзларига кўра, бундай солиқ сабабли ливанликлар алоқа хизматлари учун қўшимчасига ойига 6 доллар тўлашларига тўғри келади.\nСўнгги маълумотларга кўра, Ливан ўз фуқароларининг оммавий норозилиги туфайли ушбу солиқ режасини тўхтатиб турибди. VoIP учун солиқ жорий этилса, аҳоли доимий интернет-қўнғироқлардан воз кечишига, мамлакатнинг иккита телеком-оператори эса ўз тармоқларида овозли ва видеоли қўнғироқлар учун трафикни чеклашига тўғри келади.\n#WhatsApp #иловалар #мессенжер #IP-телефония #VoIP


11:00 / 18.12.2020 534 pdf Ўқиш режими + -\nҚатар пойтахти Доҳа шаҳридаги Ислом санъати музейи 2008 йилда санъат мухлисларига ўз эшикларини очган. Айни дамга келиб, у мамлакатнинг энг диққатга сазовор жойларидан бирига айланиб улгурган.\nМузей биноси қадим исломий меъморчилик анъаналарига хос равишда бино қилинган бўлиб, лойиҳа муаллифи- дунёнинг машҳур замонавий архитекторлардан - хитойлик Ио Мин Пэйдир. Париждаги Лувр музейининг шишали пирамида лойиҳаси ҳам айнан шу архитекторга тегишли.\nМузей биноси Доҳа шаҳрининг жанубий қисмидаги сунъий ороллардан бирида барпо этилган. Бинонинг ички қисми 3 қаватдан иборат бўлиб, араб меъморчилигига мувофиқ содда, ихчам бино қилинган.\nУшбу музейга санъат асари намуналари 1980 йиллардан бошлаб йиғиб келинган. Улар VIII-XIX асрларга оид жуда катта ҳажмдаги экспонатлардир.\nХитойдан Андалусияга бўлган улкан ҳудудларни ўзига қамраган Ислом тарихига оид санъат асарлари дурдоналарини йиғиш катта меҳнат, вақт ва маблағ талаб этгани шубҳасиз.\nМузейнинг 45 минг квадрат метрдан иборат кенг ва замонавий кўргазма залларида дунёнинг турли юртларидан- Марказий Осиё, Миср, Испания, Туркия, Покистон, Сурия, Саудия Арабистони, Баҳрайн, Ироқ ва Эрондан келтирилиб жамланган санъат асарлари, экспонатлар жой олган.\nБулар сирасига, нодир қўлёзма асарлар, китоблар, текстил-тўқимачилик маҳсулотлари, либослар, металлдан ясалган турли буюмлар, безаклар, заргарлик буюмлари ва кўркам керамика буюмлари, идишлар киради.\nБундан ташқари Эрон гиламлари, жимжимадор ханжар ва қиличлар, суяк ўймакорлиги маҳсулотлари ҳам томошабинлар эътиборини тортади.\nИслом санъати музейи дунёнинг кўплаб музейлари ҳамкорликда билан катта кўргазма дастурлари ҳам амалга оширади.\nБутун йил давомида Парижнинг Лувр, Нью-Йоркнинг Метрополитен музейлари, Миср ислом санъати музейи ва Марокаш қироллик коллекциясидан турли мавзуий кўргазмалар ташкил этиб борилади.\nМузейга кириш бепул, унинг бюджети тўлиқ давлат томонидан қопланади. У ерда 100 га яқин ходимлар ишлайди.\nЙил давомида музейга ташриф буюрувчилар сони ошиб бормоқда.\n13:00 / 18.12.2020 791\n09:34 / 18.12.2020 170\n1243 16:53 / 17.10.2018\n1080 09:30 / 25.10.2018\nБугун 15 ноябрь куни Тошкент шаҳри ва Тошкент вилоятидаги масжидларда Жума намози олдидан Мавлиди шарифлар ўқиладиУчтепа тумани Чўлпон отаrdquo жоме масжиди. Манзил давоми...\n826 09:30 / 15.11.2019\nЎзбекистонrdquo нашриёт матбааижодий уйи томонидан Қуръони карим маъноларининг қорақалпоқ тилидаги таржимаси ва тафсириrdquo китоби 8000 нусхада нашр этилди. Бу давоми...\n771 09:00 / 29.03.2019